EU komesar Varheji: Integracija Zapadnog Balkana ce biti nastavljena\nEU komesar Varheji: Integracija Zapadnog Balkana će biti nastavljena\nizvor: agencije foto: 16.11.2020.\nSeverna Makedonija i Albanija su spremne da počnu pregovore za članstvo u Evropskoj uniji(EU), izjavio je novi evrokomesar za proširenje Oliver Varheji danas u Skoplju.\n"Imam dobre vesti, integracija Zapadnog Balkana u Evropsku uniju će biti nastavljena. Za novu Evropsku komisiju proširenje nije tabu tema, već prioritet", rekao je Varheji, koji je u glavni grad Severne Makedonije došao u okviru prve posete regionu i prve zvanične posete van EU.\nDodao je da je Severna Makedonija već uradila mnogo i da je isporučila "istorijski" Prespanski dogovor. Varheji je pohvalio zemlju zbog kontinuiranih reformi, ali je naglasio da prioritet treba da bude novi zakon o javnom tužalaštvu.\n"Ako se to desi u vreme ovog parlamentarnog sastava, to će biti veoma dobar znak za sve zemlje-članice EU", naglasio je evrokomesar.\nSkoplje prihvata ispravljanje greške\nPremijer Oliver Spasovski, koji je na čelu takozvane tehničke vlade od 3. januara i ima zadatak da obavi pripreme za vanredne parlamentarne izbore zakazane za 12. april, izjavio je da je država doživela razočarenje kada nije dobila datum za početak pregovora sa EU.\nPodvukao je da je Skoplje prihvatio da će strateška greška biti ispravljena i da će Severna Makedonija vrlo brzo dobiti datum.\nOliver Spasovski, prilikom preuzimanja mandata tehničkog premijera, 3. januara 2020.\n"Ohrabreni smo najnovijim izjavama evrokomesara Varheija i predsednice Evropske Komisije Ursule fon der Lajen, koja je najavila da će Komisija za nekoliko nedelja izaći sa novom metodologijom o proširenju", rekao je Spasovski.\nEvrokomesar Varheji se susreo i sa šefom države Stevom Pendarovskim, predsednikom parlamenta Talatom Džaferijem i sa liderima najvećih severnomakedonskih partija Zoranom Zaevim i Hristijanom Mickoskim.\nI u Albaniji po istom scenariju\nNakon boravka u Skoplju, on sutra putuje u Albaniji, gde će posetiti Drač, koji je krajem novembra bio pogođen snažnim zemljotresom. Predviđeno je da se evrokomesar sastane i sa pretstavnicima albanske vlasti i opozicije.\nPoseta Varhejija dolazi u vreme kada EU intenzivno radi na novoj metodologiji za pristupanje Uniji.\nKrajem januara Evropska Komisija bi trebalo da objaviti dokument o novoj metodologiji, koja je potrebna da bi se deblokirao proces početka pregovora sa Skopljem i Tiranom.\nOčekuje se da nova metodologija dobije podršku svih zemalja članica, uključujući i Francusku, koja je otvaranje pregovora za članstvo uslovila sa promenom pristupa u procesu pregovora. Na samitu u oktobru prošle godine, Evropski savet je zaključio da će se vratiti pitanju o proširenju pre Samita EU- Zapadni Balkan u maju u Zagrebu.\nPozivi iz Hrvatske\nPredsednica EK Ursula fon der Lajen je juče, 14. januara, izjavila da će narednih šest meseci biti ključni za odnose između EU i Zapadnog Balkana. Za vreme predstavljanja hrvatskog predsedništva unijom ona je pozvala EU da održi momentum kada se radi o Zapadnom Balkanu.\n"Ukoliko želimo uspešan samit u Zagrebu, moramo sada uraditi naš domaći zadatak. Zato ćemo za nekoliko nedelja pretstaviti našu novu metodologiju o proširenju da bi razgovarali o neophodnoj modernizaciji, a prvenstveno da bi našim prijateljima Severnoj Makedoniji i Albaniji dali perspektivu za početak pristupnih pregovora”h, poručila je predsednica Evropske komisije.\nHrvatski premijer Andrej Plenković izjavio je da će otvaranje pregovora sa Skopljem i Tiranom biti jedan od prioriteta Hrvatske.\nOn je nedavno imao sastanak sa francuskim predsednikom Emanuelom Makronom, koji je tada kazao da želi uspešan samit u Zagrebu i ponovio je da je promena metodologije u pregovaračkom procesu preduslov za početak pregovora sa zemljama- kandidatima za članstvo u EU.\nGodinu dana Severne Makedonije\nOstavkom Zaeva otvoren put tehničkoj vladi\nPrijem u NATO odlaže vanredne izbore u Severnoj Makedoniji?\nEP priznao grešku Unije u vezi sa Albanijom i Makedonijom/S. Makedoniji davana lažna obećanja\nPrevremeni izbori u Severnoj Makedoniji 12. aprila\nBugarske zapreke makedonskom EU putu\nZaev navukao gnev novinara i LGBT


Ovo su 27 deficitarnih zanimanja u Austriji | Skandalozno\nOvo su 27 deficitarnih zanimanja u Austriji: Evo šta je potrebno\nPosebno ako se uzme u obzir da im nedostaju radnici za veliki broj profesija, od kojih su mnoge visokokvalifikovane i po tri puta više plaćene nego ovde!\nEvo kako da dođete do posla u Austriji.\nDetaljnije informacije možete pronaći preko linka:\nZajednica iz Srbije druga je grupa u Austriji po veličini i suštinski doprinosi razvoju zemlje. Naročito je cenjeno što je ta zajednica veoma dobro integrisana u Austriji i što su i novi imigranti svesni toga koliko je važno učenje nemačkog jezika i uvažavanje austrijskih vrednosti za svakodnevni suživot, ali pre svega i za poslovnu klimu.\n“Austrijski integracioni fond” u svim saveznim pokrajinama imigrantima nudi konsultacije kako bi ih podržao i savetovao u procesu integracije.\nBudite prvi sa komentarom na članku "Ovo su 27 deficitarnih zanimanja u Austriji: Evo šta je potrebno"


IN MEMORIAM - Ivica Pavlović Pidža\n06:25: PM četvrtak 3 decembra, 2020\nIN MEMORIAM – Ivica Pavlović Pidža\nPosted on 30. avgusta 2016. at 14:04 by Ivana\nU Boru je u 60. godini preminuo legendarni košarkaš i trener Ivica Pavlović Pidža.\nIvica Pavlović rođen je u Boru 17. aprila 1956. godine.\nKošarku je igrao ukupno 14 godina, a počeo je da je trenira kao mali, još u prvom razredu osnovne. Tokom svoje karijere igrao je za Crvenu zvezdu, Bor, kao i košarkaški klub iz Zlota. Igrao je do 25. godine, a onda je doživeo povredu koju su pratile dve operacije. Trenirao je nekoliko klubova, a smatrao je da je dobar dribling osnova koju svaki košarkaš mora da ima.\nJedan je od retkih igrača u Srbiji koga su navijači nosili na rukama kroz grad. Osim toga, bio je državni šampion u spremanju riblje čorbe, završio je i muzičku školu, odsek harmonika, a odmalena se bavio i mađioničarskim trikovima.\nSahrana će biti u sredu u 12:30 časova.


Zašto srpski ministri prizivaju podelu Kosova? - Jutarnji GLASnik\n„Celokupni beogradski spin cilja na to da se pokuša dobiti što bolja startna pozicija. Taj spin je istovremeno pokušaj te nadolazeće pregovore preokrenuti u pravcu pitanja, kako to predsednik Srbije (Aleksandar) Vučić i drugi formulišu, šta Beograd treba da dobije a ne šta treba da da. Mislim da je to nastavak tog pokušaja lobiranja za što bolje ustupke kad pravi pregovori počnu“, ocenjuje Veber.\nNa drugoj strani, dodaje Veber, to je očigledan znak da „Zapad nije još uspeo da definiše zajednički okvir i zajedničku poziciju i dok traje taj međuperiod, trajaće sigurno i to spinovanje Beograda“.\nU maju ove godine šef srpske diplomatije Ivica Dačić još jednom se založio za podelu Kosova, uveren, kako kaže, da bi to i Albanci prihvatili da nisu pod uticajem svojih „mentora“.\nPre nekoliko dana je i ministar odbrane Aleksandar Vulin, uz ogradu da je reč o ličnom stavu, kazao da je razgraničenje najbolje rešenje za Kosovo jer bi se njime, kako je rekao, osujetilo stvaranje „Velike Albanije“.\nMinistar trgovine i telekomunikacija Rasim Ljajić za dnevnik „Blic“ je pre tri dana rekao da je podela Kosova dobro, ali zakasnilo rešenje, protiv kojeg je i dobar deo međunarodne zajednice, zbog negativnog uticaja na druge zemlje regiona.\nLjajić je dodao da veruje da bi Albanci „oberučke prihvatili“ podelu Kosova da im je neko to rešenje ponudio pre 1999. godine.\n„Jedna matrica je ova komunikacija prema Zapadu i sa Zapadom, odakle je očigledno u zadnjih nekoliko mjeseci jasno iskomunicirano da od podjele Kosova nema ništa. Druga matrica je unutrašnjopolitička, gdje se uvijek, pogotovo to predsjednik Vučić radi, svakodnevno komunicira za domaći teren, a na tom domaćem terenu uvijek je potrebno da se tenzije drže prilično visoko, da se pojavljuju veštačke, izmišljene, teme, koje onda drže srpsku javnost preokupiranu“, navodi Džihić.\n„U tom kontekstu vidim i ovo često, gotovo neprekidno, tematiziranje podjele Kosova, koje, naravno, može pripremiti teren za neku unutrašnjopolitičku raspravu koja će morati da se desi i koja će definitivno biti bolna“, smatra Vedran Džihić.\nA zadatak pojedinih ministara je da sa pripreme tih hrabrih odluka skreću pažnju „patriotskim pričama“.\nDžihić ističe da ga ne bi iznenadilo ni to da se u glavama nekih srpskih političara javlja bar neka teoretska mogućnost da bi podela Kosova mogla da se vrati na agendu, uz jednog „eratičnog“ Trampa koji će, posle susreta sa severnokorejskim diktatorom, verovatno uskoro sesti za sto i sa Putinom, koga, inače, hvali kao jakog vođu. Smatra da to nije realna opcija, ali da ne isključuje da postoji u nadama nekih srpskih političara.\nObjavljeno na sajtu RADIO SLOBODNA EVROPA\nTagged KOSOVO, PODELA


Sarajevo: Održana prezentacija novih "Dell" rješenja - Brži i kvalitetniji transfer tehnologije između vodećih svjetskih proizvođača i informatičkog tržišta u BiH - Akta.ba\nSarajevo: Održana prezentacija novih "Dell" rješenja - Brži i kvalitetniji transfer tehnologije između vodećih svjetskih proizvođača i informatičkog tržišta u BiH\n31.03.2009. 15:19 / Izvor: eKapija.ba\nU prostorijama Bošnjačkog instituta u Sarajevu, 31. marta 2009. godine, a u organizaciji sarajevske kompanije "Disti", koja je ovlašteni partner jednog od najvećih svjetskih proizvođača informatičke opreme, kompanije DELL, održana je prezentacija novih Dell rješenja.\nTomislav Juraga, account menadžer kompanije Dell za jadranski i baltički region je, predstavljajući kompaniju i njene najnovije proizvode, istakao da je glavni cilj ove kompanije pojednostaviti IT sektor. To pojednostavljenje se, prema njegovim riječima, realizira u tri smjera: bržem pristupu, boljem održavanju i jednostavnijem rastu IT sektora.\nJedna od prednosti ove kompanije u odnosu na konkurenciju, kako ističe Juraga, je proizvodnja po narudžbi, koja omogućuje ugrađivanje najnovijih tehnologija u proizvode po znatno nižim cijenama od konkurencije.\nU svom obraćanju Almir Žerić, direktor kompanije "Disti" je kazao da je cilj prezentacije omogućiti što brži i kvalitetniji transfer tehnologije između tako velike informatičke kuće kakva je DELL i informatičkog tržišta u Bosni i Hercegovini.\n"Želimo da taj protok tehnologija na informatičko tržište Bosne i Hercegovine bude sto kraći i što brži, a to će nam omogućiti znanje. Vrlo je bitno da se to znanje transferira između proizvođača takvih tehnoloških znanja i bh. informatičkog tržišta", istakao je Žerić.\nPrezentacija se sastojala od DEMO podataka u pristupu jednom od najnovijih rješenja za pohranu korporacijama – EQUALLOGIC. Equallogic sada dolazi pod okriljem Dell Storage rješenja od kada je Dell akvizirao ovu kompaniju i njena rješenja u februaru 2008. godine.\nKroz DEMO aplikaciju je prezentirano koliko je malo vremena potrebno za inicijalnu konfiguraciju i kako to mogu obaviti ljudi iz IT odjela svake kompanije, što je sa dosadašnjim rješenjima na tržištu bilo gotovo nemoguće.\nUređaji su izuzetno skalabilni i rastu zajedno sa korisnicima. Pristupačno su rješenje za pohranu podataka koje može zadovoljiti kompaniju bez obzira na broj uposlenika.\nDirektor Žerić je također, u razgovoru za eKapija.ba, istakao da su potpuno svjesni da ogromna količina informacija danas kruži internetom i različitim medijima. Kako sve te informacije treba negdje smjestiti, "Disti" i "Dell" nude administratorima, koji se bave pohranjivanjem, mogućnost kvalitetnog i jednostavnog pohranjivanja podataka.\n"Podatak ne znači puno, ali informaicija znači mnogo. Iz kvalitetnih podataka možemo dobiti kvalitetnu informaciju. Nadamo se da će domaće kompanije prepoznati ponudu znanja koje mi posjedujemo te da ćemo u budućnosti uspješno sarađivati", zaključio je Žerić.\nFotografija godine BiH prvi put u Kaknju\nUvezana muzejska ponuda: Sarajevo spremno dočekuje turiste\nFotografija godine BiH 2012 u Livnu


Srbija i Kosovo: Između zajednice opština i paralelne vlasti\nPitanje paralelnih institucija srpske vlasti na severu Kosova i dalje su izazov na koji Srbija ne pronalazi za Prištinu prihvatljiv odgovor.\nI tokom u četvrtak započete runde dijaloga u Briselu šefica kosovskog tima za pregovore sa Beogradom Edita Tahiri ponovila je da je ukidanje srpskih ispostava na Kosovu glavna prepreka za formiranje dogovorene Zajednice srpskih opština (ZSO).\nDirektor Kancelarije za Kosovo i Metohiju Vlade Srbije Marko Đurić izjavio je da je insistirao na odgovoru kada će biti formirana Zajednica srpskih opština.\nUkidanje paralalenih struktura Srbije na Kosovu, na kojima insistira Priština pre formiranja Zajednice srpskih opština, prvenstveno bi se moglo da se odnosi na novoosnovane opštinske koordinacije, izjavio je za RSE Dušan Janjić, iz Foruma za etničke odnose.\n"To je ono što opterećuje Srbiju. Jer je činjenica da je ona naknadno, posle izbora za opštine po sistemu Kosova, ponovo uspostavila tu koordinaciju. Umesto ukinutih opština u sistemu Srbije. To su predsednici opština, sa par činovnika, koji objektivno ne mogu da vrše funkcije opština. Ali preko njih idu neki poslovi budžeta Srbije prema socijali, zdravstvu i drugim posebnim grupama", komentariše Janjić.\nRanđel Nojkić, bivši poslanik u kosovskom parlamentu, smatra da je Beograd trebalo bolje da rastumači ovo pitanje.\n"Ti koordinatori imaju određene ingerencije kao i predsednici opština. S tim što se drugačije zovu. Trebalo je da se objasni kakve su njihove nadležnosti. Koordinatori su praktično tehnička lica koja obavljaju određene neophodne poslove oko dečjih dodataka, socijale i mnogih drugih stvari koje su neophodne za Srbe na tim prostorima, za Rome i za sve ostale", kaže Nojkić.\nSagovornici RSE podsećaju da su pitanja koja su ostala nerešena, a dogovorena, ukidanje struktura civilne zaštite, koje Beograd vezuje za dogovore o pitanju vojske Kosova, kao i nezavršena transformacija Privredne komore Kosova i Metohije.\nPribojavanje od samoproglašenja\nKada se radi o formiranju Zajednice srpskih opština na Kosovu, Janjić podseća da je kraj jula rok za izradu Statuta Zajednice srpskih opština i da još nema informacija da li je predat, ali i napominje da Evropa i Sjedinjene Američke Države prate situaciju.\n"U međunarodnoj zajednici postoji pribojavanje da je Beograd spremio scenario samoproglašenja zajednice opština. To zapravo znači da se, zbog nezadovoljstva sporošću procesa, samoproglase i konstituišu zajednice opština. To će biti glavno iskušenje ovih tehničkih razgovora. Ukoliko se na ekspertskom nivou utvrdi da taj strah nije opravdan onda će verovatno početkom juna, odmah posle konstituisanja Vlade Srbije, uslediti sastanak Aleksandra Vučića i Ise Mustafe koji bi trebalo da deblokira pitanje zajednice opština", navodi Janjić.\nRanđel Nojkić veruje da je glavni kamen spoticanja to što nisu precizno definisane nadležnosti Zajednice srpskih opština, da odgovornost za to snose i Beograd i Priština, i procenjuje da bi u ovoj priči međunarodna zajednica trebalo da bude odlučnija.\n"Ona je ta koja bi trebalo da preseče taj gordijev čvor. Da se ta igra jednom za svagda završi. Da se vrlo jasno, i za jednu i za drugu stranu, definišu ingerencije i rokovi do kada bi treblo da se obave određeni poslovi. Zatim da se izvrši nadgledanje sprovođenja dogovorenog. Mislim da sve to može da se uradi vrlo brzo", konstatuje Nojkić.\nDušan Janjić smatra da je Beograd za sprovođenje dogovorenog imao i objektivna ograničenja, kao što su izbori i nedavna politička blokada na Kosovu, i zaključuje da je put za prevazilaženje problema aktuelni sastanak predstavnika Beograda i Prištine u Briselu.\n"Ukoliko se desi dogovor i otklanjanje sumnje u vezi sa proglašenjem zajednice opština, što ja verujem da će se dogoditi, onda će se deblokirati proces normalizacije. Ako bi bio suprotan ishod, bojim se da je onda Srbija u velikom riziku kada je u pitanju reakcija Brisela i SAD" , zaključuje Janjić.


Hladno vreme "uvlači" čamce u skloništa: Lučka kapetanija apeluje na vlasnike da uklone svoja mala plovila - 24sedam Hladno vreme "uvlači" čamce u skloništa: Lučka kapetanija apeluje na vlasnike da uklone svoja mala plovila - 24sedam\nHladno vreme “uvlači” čamce u skloništa: Lučka kapetanija apeluje na vlasnike da uklone svoja mala plovila\nOvo se takođe odnosi i na one koji imaju splav na rekama, odnosno kućice za odmor i rekreaciju\nZbog zimskog perioda i moguće pojave leda na rekama, Beogradska Lučka kapetanija poziva starešine plovila, nautičke klubove, vlasnike čamaca i plutajućih objekata kao i ostale učesnike u vodnom saobraćaju da do 15. decembra preduzmu neophodne mere zbog bezbednosti unutrašnje plovidbe.\nKako se navodi u saopštenju lučke kapetnije, u cilju sprečavanja ugrožavanja ljudskih života, prirode i materijalnih dobara, vlasnici ugostiteljskih plutajućih objekata, sportskih klubova i privezišta za čamce, treba da ojačaju i povećaju broj odbojnika, sidrenih uređaja, užadi za privezivanje i upornih tački na objektu i obali.\nOvo se takođe odnosi i na one koji imaju splav na rekama, odnosno kućice za odmor i rekreaciju.\n– Osim toga, pozivamo vlasnike da uklone svoja mala plovila – čamce, plutajuće i druge objekte sa plovnog puta i da ih smeste u zimska skloništa, s obzirom na posledice koje mogu proisteći usled uklanjanja plovidbenih oznaka i pojave nepovoljnih hidrometeoroloških uslova – navodi se u saopštenju, prenose Novosti.\nPrema potrebi, izdavaće se dodatna uputstva u skladu sa hidrološkim prognozama. Takođe, Lučka kapetanija Beograd će, u okviru svoje nadležnosti, nalagati postupke i radnje propisane zakonom i običajima u plovidbi.\nSvi vlasnici plutajućih objekata na prestoničkim rekama, bilo da su oni namenjeni za ugostiteljstvo, sport ili slobodno vreme, dužni su da obavljaju neprekidan nadzor nad bezbednošću svojih lokala na vodi, ili da organizuju dežurstva stručnih lica kako bi se izbegla šteta po ljude ili imovinu.\nPreminuo Čak Jeger, najodlikovaniji američki pilot i prvi čovek koji je probio zvučni zid (VIDEO)\nSedam sati drame u Crnoj Gori: Srbi sleteli u provaliju, izvlačili ih celu noć!\n#Čamci #Lučka kapetanija #splav


Južna Koreja potvrdila najviše novozaraženih koronavirusom u posljednjih 50 dana – Kakanj-X\nU Južnoj Koreji je zabilježen rekordan broj novozaraženih u posljednjih 50 dana, prenosi Anadolu Agency (AA).\nNovinska agencija Yonhap pozivajući se na Korejski centar za kontrolu i prevenciju bolesti (KCDC) javila je kako je u posljednja 24 sata potvrđeno 79 novih slučajeva zaraze.\nTo je najveći porast broja novozaraženih na dnevnom nivou u posljednjih 50 dana.\nNajviše novih slučajeva zaraze potvrđeno je u Seulu i okolnim područjima, a ministar zdravstva Park Neung-hoo pozvao je stanovnike s tog područja da izbjegavaju nepotrebne kontakte i susrete.\nPark je ukazao na značajan broj zaraženih uposlenika ”Coupanga“, kompanije koja se bavi e-trgovinom te pozvao poslodavce da zaraženim uposlenicima omoguće dopust.\nJužna Koreja je poduzimanjem niza mjera na sprečavanju širenja koronavirusa, koji je izbio u Kini, a potom se proširio na mnoge zemlje širom svijeta, uspjela u značajnoj mjeri zarazu staviti pod kontrolu.\nU martu je na dnevnom nivou bilo potvrđeno po više od 500 slučajeva zaraze, dok je od sredine aprila taj broj smanjen na ispod 30 dnevno, a u pojedinim periodima potvrđeno je i manje od 10 slučajeva dnevno.\nMeđutim, od 6. maja, odnosno ublažavanjem određenih mjera i otvaranjem ugostiteljskih objekata poput noćnih klubova u Seulu, došlo je do porasta broja zaraženih.\nPodaci KCDC-a pokazuju kako su do danas u zemlji zaražene 11.344 osobe, 269 je umrlo od posljedica infekcije, a oporavilo se 10.340.


Baščaršijske noći 2011 zadovoljile organizatore – SARAJEVO.co.ba\nObjavljeno 04. 08. 2011 18. 01. 2017 od sarajevo.co.ba\nBaščaršijske noći 2011 zadovoljile organizatore\nPovodom okončanja još jednog sarajevskog ljetnog festivala “Baščaršijske noći” koji se održava tokom mjeseca jula svake godine, organizator je priredio rezime ovogodišnjih dešavanja i utisaka.\nBaščaršijske noći 2011\n“Izuzetno smo zadovoljni odzivom publike na festivalske programe ispunjene do posljednjeg mjesta, a realizacija svih događaja bila je veoma uspješna. Održali smo 38 programa s nizom različitih sadržaja – klasične, rok i pop muzike, sevdalinke, književnih večeri i druženja, te likovnih izložbi i predstava. Na Festivalu je učestvovalo više od 1.200 izvođača iz BiH te 20-ak zemalja Evrope, SAD-a i Afrike. Vrijeme nas je dobro poslužilo, a samo je jedan događaj odgođen zbog kiše.”, saopštio je Goran Rašić, ispred JU “Sarajevo Arts”, organizatora Festivala “Baščaršijske noći”.\nOd brojnih je sadržaja posebno izdvojio nastupe mlade umjetnice Naomi Druškić, grupa Maximum Power i TBF, Massima Savića, Harisa Džinovića, interpretatorke sefardske muzike Flory Jagode, te Burhana Šabana. Svakom od pomenutih koncerata prisustvovalo je više hiljada posjetilaca.\nOdržano je i nekoliko tradicionalnih programskih cjelina, kao što su XIV Međunarodni festival folklora, na kojem su nastupili ansambli iz Albanije, Rusije, Turske, Poljske, Grčke, Egipta i BiH, smotra horova i vokalnih grupa iz Hrvatske, Srbije i BiH, te dječiji program Pokretnog pozorišta pod nazivom “Zagrli ljubav”.\nPredsjednik Organizacionog odbora Festivala Dževad Šabanagić smatra da je 16. festivalsko izdanje pokazalo da se bez ovog kulturnog događaja više ne može, te da je postao prepoznatljiv za Sarajevo.\n“Po broju posjetilaca ovogodišnji je Festival nadmašio prošlogodišnje izdanje. Možemo reći da su “Baščaršijske noći” uspjele, program je bio dobro koncipiran, a izvedbe veoma kvalitetne”, ocijenio je on.\nPodcrtao je i osebujnu raznovrsnost ovogodišnjeg festivalskog programa, koji je bio prilagođen za sve uzraste i ukuse.\nSadržaje 16. ljetnog festivala kulture “Baščaršijske noći”, koji su realizirani na desetak lokacija u gradu, pratilo je oko 80.000 posjetilaca.\nObjavljeno u Sarajevske novostiOznačeno Baščaršijske noći,festival\nNazad Veče saza sa Šukrijom Trako\nNaprijed Imaju li Željo i Sarajevo snage za Evropu?


Vremenska prognoza: Tripoli\nPoštovani nalazite se na strani vremenske prognoze za selo, mesto ili grad Tripoli. Na ovoj strani možete saznati trenutnu i dugoročnu vremensku prognozi za selo, mesto ili grad Tripoli. Kada je reč o kratkoročnoj vremenskoj prognozi za selo, mesto ili grad Tripoli, možete saznati trenutnu temeraturu, brzinu vetra, vlažnost, kao i atmosferski pritisak. Kada je reč o dugoročnoj prognozi vremena za selo, mesto ili grad Tripoli možete pogledati predviđanja za opis vremena, temperaturu, pritisak i brzinu vetra.\nPrognoza vremena, Tripoli\nSve podatke o vremenu za (selo, mesto ili grad) Tripoli prenosimo Vam sa najboljim namerama. Ne garantujemo potpunu tačnost podataka koje pronađete na našem sajtu. Podatke o vremenu prenosimo sa ozbiljnih svetskih meteoroloških sajtova.


I jedni i drugi dolaze do gola? - Sportske novosti\nNaslovna Fudbal H2H Fudbal I jedni i drugi dolaze do gola?\nI jedni i drugi dolaze do gola?\nU okviru 10. kola drugog ranga engleskog fudbala “Championship” sastaju se timovi, Huddersfield i Blackburn Rovers. Domaćini se trenutno nalaze na sedmom mestu na tabeli sa do sada 13 osvojenih bodova, dok su gosti jednu poziciju bolje plasirani uz 16 sakupljenih poena.\n24.04.21 CHA Blackburn – Huddersfield 5 : 2\n29.12.20 CHA Huddersfield – Blackburn 2 : 1\n29.12.19 CHA Huddersfield – Blackburn 2 : 1\n19.10.19 CHA Blackburn – Huddersfield 2 : 2\n31.12.16 CHA Huddersfield –Blackburn 1 : 1\n03.12.16 CHA Blackburn – Huddersfield 1 : 1\nNa poslednjih šest duela u nizu između ova dva rivala i jedan i drugi tim su uspevali da postignu najmanje po jedan gol na svim tim susretima. Za nastavak ovog niza i tip na igru „GG“, nudi se koeficijent u visini od oko @1.80.\nSledeći tekstOdbrane su u drugom planu na njihovim susretima


Ko sprečava sastanak Putina i Trampa - 22.01.2019, Sputnik Srbija\nVašington nastavlja da pronalazi razloge da novi sastanak predsednika Rusije i SAD Vladimira Putina i Donalda Trampa ne bude održan, izjavio je zamenik šefa... 22.01.2019, Sputnik Srbija\n„Sastanak predsednika i u Parizu (na svečanosti povodom završetka Prvog svetskog rata) i u Buenos Ajresu (samit G20) su održani. Međutim, ti sastanci nisu bili u formi delegacija sa fiksiranim dnevnim redom i izjavama za medije“, rekao je Rjabkov u intervjuu za magazin „Međunarodni život“.\nPolitički haos u Americi je razlog zašto zvanični sastanak predsednika Rusije i SAD nije održan. Tamo postoje sile koje pokušavaju da svaki kontakt sa ruskom stranom predstave kao nešto loše, istakao je zamenik šefa ruske diplomatije.\n„Sećate se predstave u Kerčkom moreuzu i izjava tim povodom i kakvi su bili pokušaji da se postave uslovi za održavanje zvaničnog sastanka. Zato sva pitanja na tu temu treba uputiti Vašingtonu. Oni treba da shvate da su takvi pokušaji i uslovi kontraproduktivni“, naveo je Rjabkov.


Mirović: Vojvodina je mesto slobode, jednakosti i zajedništva - Izazov\nRadio-televizija Srbije 15. maja 2019. 21:19\nTom prilikom uručena su, prvi put, Pokrajinska priznanja za 2018. godinu u oblasti nauke i umetnosti. Pokrajinsko priznanje "Milutin Milanković" dobio je predsednik Ogranka SANU u Novom Sadu akademik Stevan Pilipović, a Priznanje u oblasti umetnosti "Pavle Jovanović" muzički umetnik Zvonko Bogdan.\n"Mi danas obeležavamo jedan veliki dan, dan kada je vekovna borba srpskog naroda za slobodu i samobitnost na prostoru na kojem je živeo vekovima pre toga, prvi put dobila formalan politički oblik. To je dan u kojem su pobedila načela slobode, jednakosti, napretka i zajedništva za sve, načela koja će biti temelj političke borbe i svih istorijskih odluka", rekao je predsednik Pokrajinske vlade Igor Mirović.\nBio je ovo dan, dodao je predsednik Mirović, koji je bio preteča i svojevrstan uvod u istorijski prelomni dan – 25. novembar 1918. godine kada je ostvaren jedan veliki san – san o ponovnom spajanju dva do tada neprirodno i nepravedno razdvojena naroda, dan čiju stogodišnjicu smo veličanstveno obeležili prošle godine – Dan Prisajedinjenja Vojvodine Kraljevini Srbiji.\n"Ponosan sam što je upravo Pokrajinska vlada na čijem sam čelu inicirala zvanično ustanovljavanje ovog datuma i što je to, u formalni i institucionalni oblik, pretvorio upravo aktuelni saziv Skupštine APVojvodine", istakao je Mirović, naglasivši da to nije jedini datum koji ćemo, od sada pa zauvek, institucionalno zajedno obeležavati.\n"AP Vojvodina je naša zajednička kuća i mesto slobode, jednakosti i prosperiteta za sve.To je Vojvodina koju su stvorili naši veliki preci i čiju 171. godišnjicu danas s ponosom obeležavamo", istakao je predsednik Pokrajinske vlade.\n"Dobio sam mnogo nagrada, ali ova ima posebnu težinu jer je stigla od ljudi iz mesta gde živim i stvaram", kazao je Zvonko Bogdan.\nSvečanosti u Pokrajinskoj vladi prisustvovali su i izaslanik predsednika Republike Srbije Nikola Selaković, predsednica Ustavnog suda Vesna Ilić Prelić, ministar kulture i informisanja Vladan Vukosavljević, predsednik Skupštine AP Vojvodine Ištvan Pastor, gradonačelnik Novog Sada Miloš Vučević, predstavnici diplomatskog kora i drugi.


Objektivno1 :: Vesti :: DV: Rekonstrukcija vlade razvodnjava odgovornost / print=true\nNaslovna | Vesti | DV: Rekonstrukcija vlade razvodnjava odgovornost\nDV: Rekonstrukcija vlade razvodnjava odgovornost\nCiklična praksa poznata je odranije i odvija se na već uhodan način: glasine o vanrednim izborima – predizborna kampanja – izbori – rekonstrukcija vlade – glasine o vanrednim izborima… I za sada se pokazuje da takva praksa daje rezultat kakav vladajuća Srpska napredna stranka (SNS) i želi: stalne političke tenzije koje u suštini guraju u drugi plan bilo koji realan problem.\nAko imate vladu i parlament koji su konstantno u nekakvom „v.d. stanju“, jer su na stalnoj izbornoj proveri, na neki način se razvodnjava i politička odgovornost. Uvek, naime, može da se kaže da Srbiju čeka nova vlada ili novi parlament koji će ispraviti sve greške iz prethodnog perioda. Nema, dakle, te brljotine vlasti koju neće prekriti nova ili bar rekonstruisana vlada, ili novi, lepši i bolji parlament.\nObavezna prateća priča u takvim slučajevima jeste i najava vanrednih parlamentarnih izbora. Te dve stvari su do sada uvek bile povezane i stoga je razumljivo što su se mnogi uznemirili zbog takvog razvoja događaja. Pojedini lideri manjih stranaka u vladajućoj koaliciji tako su požurili da brže bolje podrže rekonstrukciju vlade, jer je to, kako kažu, „svakako bolje od vanrednih izbora“.\nS druge strane, premijerka Srbije Ana Brnabić o rekonstrukciji vlade govori prilično ljutitim tonom. Očito je da unutar vlade postoje nekakvi sukobi i, prema rečima premijerke, ona čeka predsednika Aleksandra Vučića, „kako bi se sve to što pre završilo“. Pretpostavlja se da će rekonstrukcija vlade biti prilika da se, kao neka vrsta nagrade za dobar rezultat u Beogradu, na ministarskim mestima nađu i neki od dosadašnjih gradskih čelnika, poput Gorana Vesića i Siniše Malog, ili Zorana Radojičića, prvog na listi SNS u glavnom gradu.\nPlašenje opozicije izborima\nTeorija po kojoj predsednik SNS Aleksandar Vučić na taj način svoje ministre drži u tenziji i neizvesnosti, nije baš najbolje objašnjenje za politikologa Bobana Stojanovića. „Ne vidim potrebu da Vučić to radi putem medija, jer sve to može da obavi s njima u ličnim razgovorima. Uz priču o rekonstrukciji već se provlači priča o mogućim izborima do kraja godine i to je po meni više opomena opoziciji i plašenje opozicije izborima“, smatra Stojanović.\nPolitički analitičar Branko Radun ističe za DW da se „tema rekonstrukcije vlade nametnula, jer prosto već dugo imamo istu vlast. Dakle, nije bilo promena na izborima, nije bilo ni promene koalicionih partnera i sada je negde i razumljivo da se razmatraju neke personalne promene u vladi. U svakom slučaju, ne očekujem tu neke velike promene, to će više biti neko osvežavanje vlade s nekih par novih ministara“.\nSamo kozmetičke promene?\nMediji u Srbiji su, naravno, već krenuli s licitiranjem imena koja bi mogla otići iz vlade, i onima koji bi trebalo da ih zamene. Kao i kod svake spekulacije te vrste, nezahvalno je prognozirati koliko tu ima istine, jer, kako ističu i naši sagovornici, „sve je to u rukama jednog čoveka“. Ipak, pretpostavlja se da to neće biti neke tektonske promene i da će se rekonstrukcija uglavnom zaustaviti na nekim, uslovno rečeno, manje važnim ministarstvima poput sporta i kulture. Postoje ipak procene da se promene mogu očekivati i na vrhu Ministarstava rada, privrede i finansija, ali bi te promene u većini slučajeva usledile zbog privatnih razloga.\n„Mislim da postoji svega nekoliko ministara od najvećeg Vučićevog poverenja, poput recimo Nebojše Stefanovića, Aleksandra Vulina ili stalno prisutnog Rasima Ljajića. Osim njih, mislim da su svi podložni promenama“, ocenjuje Boban Stojanović. „Pored njih, jedini ministar koji ima neku vrstu samostalnog uticaja i delovanja jeste Zorana Mihajlović“, naglašava Stojanović.\nIzjava premijerke Brnabić da vlada mora da funkcioniše kao tim i da u vlasti postoje mnogi „koji umesto toga forsiraju soliranje i neku svoju agendu“, ipak svedoči da unutar vlade postoje neka ozbiljna neslaganja. Ko bi se mogao prepoznati u opisu nekog „ko promoviše neku svoju ličnu agendu“?\n„Prva osoba koja mi pada na pamet je ponovo Zorana Mihajlović“, kaže Boban Stojanović. „Deluje mi da njih dve od samog starta imaju neku vrstu internog sukoba. Ministarka Mihajlović svakako voli da samostalno nastupa i mislim da je Ana Brnabić i ostatak naprednjaka prepoznaju kao osobu koja ima nešto više slobode nego ostali“.\nDačić priča što Vučić misli\nDa li je moguće u tom opisu prepoznati i Ivicu Dačića, ministra spoljnih poslova, i to pre svega zbog nešto tvrđeg stava o Kosovu, pa čak i pretnje da bi mogao povući svoj potpis s Briselskog sporazuma? Možda, kaže Boban Stojanović, ali Dačića je po njegovom mišljenju lako kontrolisati. „Što se njega tiče, dovoljno je da ga Vučić pozove na razgovor ili ga pozove telefonom. A za razliku od Zorane Mihajlović, on nije imao javne primedbe na rad premijerke“. Branko Radun ne vidi Ivicu Dačića kao kandidata za smenu, jer „Dačić govori ono što Vučić misli i ne verujem da je bilo šta od toga otišlo u etar bez dogovora Dačića i Vučića“.\nNesumnjivo je samo da su izjave Ane Brnabić kako čeka Vučića, zapravo javno priznanje da ona ne vodi vladu Srbije i da o svemu odlučuje predsednik SNS. Niko u Srbiji nije ni očekivao da Ana Brnabić donosi takve odluke, jer ona nema političku moć za tako nešto. Ta adresa je“, ističe Boban Stojanović. „ipak predsednik najveće stranke u Srbiji.“


PMF beleži velike uspehe u takmičenju "Laboratorija slavnih"\nPMF beleži velike uspehe u takmičenju “Laboratorija slavnih” – Personal magazin\nPo uspešnom britanskom modelu Fame Lab, “Laboratorija slavnih” je međunarodno takmičenje koje traga za talentovanim mladim ljudima u oblasti komunikacije nauke. Osnovna ideja ovog projekta jeste da nauku učini zabavnom…\nPo uspešnom britanskom modelu Fame Lab, “Laboratorija slavnih” je međunarodno takmičenje koje traga za talentovanim mladim ljudima u oblasti komunikacije nauke. Osnovna ideja ovog projekta jeste da nauku učini zabavnom i da ohrabri mlade ljude koji su “ludi za naukom” da svoje znanje i entuzijazam podele sa najširom publikom.\nCilj “Laboratorije slavnih” je da podrži mlade naučnike da vizijom nauke dvadeset prvog veka inspirišu i izazovu maštu kod publike. Ovo takmičenje traži nova lica nauke koja će umeti da razviju svoje ideje i prezenterske veštine.\nOrganizatorI ovog takmičenja su Britanski Savet u Beogradu i Redakcija za nauku i obrazovanje Javnog servisa Srbije koji iz godine u godinu ulažu napore da Srbiji i svetu predstave talentovane mlade ljude u zajedničkoj želji da nauku učine dostupnom svima, a samim tim i podstaknu mlade da “zagaze” u čarobni svet nauke.\nPrirodno-matematički fakultet se na neki način “pretplatio” na nagrade u okviru ovog takmičenja. Već nekoliko mladih naučnika je proteklih godina na ovom takmičenju ostvarilo zapažene rezultate – Vanja Marjanski, tada diplomac sa Departmana za hemiju, biohemiju i zaštitu životne sredine je 2008. godine osvojio nagradu publike, Ivana Horvat sa Departmana za fiziku, smer astronomija je te godine osvojila III mesto, dok je pobednik bila Tijana Prodanović, docent sa Departmana za fiziku, novosadskog PMF-a. Ona je u kategoriji za najboljeg popularizatora nauke osvojila I mesto u nacionalnoj i II u međunarodnoj kategoriji.\nPMF beleži velike uspehe u takmičenju “Laboratorija slavnih” was last modified: April 10th, 2012 by Redakcija\nFame labLaboratorija slavnihPMF


Rusija i Japan osnivaju zajednički fond za podsticanje investicija | Gde Investirati\nRusija i Japan osnivaju zajednički fond za podsticanje investicija\nRusija i Japan dogovorili su osnivanje zajedničkog fonda za podsticanje investicija u ekskluzivnj ekonomskoj zoni, saopštio je zamenik ruskog premijera Jurij Trutnjev.\nSporazum su potpisali danas predstavnici Japanske banke za međunarodnu saradnju, ruske Agencije za dalekoistočna ulaganja i izvoz i Fonda za razvoj Dalekog istoka, tokom prvog dana posete ruskog predsednika Vladimira Putina Japanu, javlja Raša tudej.\nCilj fonda je da podstakne saradnju između dve zemlje i ohrabr japanske investicije u region ruskog Dalekog istoka i u zemlju u celini.\nFond “težak” 100 milijardi jena (901 milion dolara) investiraće u medicinske i urbanističke projekte, kao i u osavremenjavanje proizvodnih pogona, prema izveštajima japanskih medija.\nPredsednik Putin je u poseti Japanu gde će se sastati sa premijerom Šinzom Abeom, navodi Raša tudej i dodaje da se ova poseta, na koju se čekalo od 2014. godine, zato smatra velikim prodom u rusko-japanskim odnosima.\nOčekuje se da će Tokio i Moskva potpisati gotovo 50 poslovnih ugovora na marginama rusko-japanskog poslovnog foruma sutra, kojem će prisustvovati i lideri dve zemlje.\nPrevious Evro potonuo ispod 1,04 dolara\nNext Dinar bez promene prema evru, nastavljen pad u odnosu na dolar\nTags investicioni fondeJapanRusija\n“Bliski susret” ruskih vojnih aviona i američkog razarača u Crnom moru\nViše ruskih vojnih aviona približilo se razaraču američke ratne mornarice u Crnom moru 10. februara, a njihovo približavanje smatra se “nesigurnim i neprofesionalnim”, objavio je Pentagon u utorak.


Polovni Bova autobusi oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Autobusi > Putnički autobusi > Bova\nPolovna Bova putnički autobusi na prodaju\nOvo su rezultati pretrage polovnih Bova putnički autobusi mašina koje su za prodaju. Bova putnički autobusi oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Bova putnički autobusi u Brend sekciji.\nOvde je kompletna lista polovnih Bova putnički autobusi za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Bova putnički autobusi koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Bova putnički autobusi koje Vas interesuju.


U srijedu 05. februara 2020. godine predsjednik Udruženja ilmijje IZ u BiH Nesib-ef. Hadžić u društvu svojih saradnika Edin-ef. Spahića i Amira Zimića, upriličio je prijem u prostorijama Udruženja za hafiza Emiru Čiču, direktora međunarodne organizacije „Islamic Relief“ BiH. Na ovom sastanku razgovarano je o načinima saradnje ove dvije institucije, na osnovu čega su dogovorene naredne zajedničke aktivnosti.\nDirektor hafiz Emir Čiča je istakao kako je „Islamic Relief“ međunarodna organizacija za pomoć i razvoj. Kao nezavisna nevladina organizacija osnovana je 1984. godine u Velikoj Britaniji od strane dr. Hany Al Banne. Odazivaju se na katastrofe svih vrsta i hitne situacije kroz razne vrste pomoći, ali prvenstveno „Islamic Relief“ promoviše i ekonomski i socijalni razvoj kroz svoj rad sa lokalnim zajednicama pomažući ugroženima bez obzira na rasu, religiju ili spol – riječi su direktora Čiče, koji je istakao kako je „Islamic Relief“ prisutan u Bosni i Hercegovini od 1992. godine i tokom trajanja rata u Bosni i Hercegovini pružali su pomoć ugroženom i unesrećenom stanovništvu.\nPredsjednik Hadžić je gostu predstavio Udruženje ilmijje IZ u BiH kao i projekte koji su u planu. Predsjednik je posebno naglasio važnost i doprinos “Islamic Reliefa” u BiH kroz brojne humanitarne projekte kako u najtežim danima rata tako i danas.


Četiri tačke Nove spoljnopolitičke strategije Srbije - BFPE\nBFPI liderski programRegion u FokusuSpoljna politika i bezbednost\nČetiri tačke Nove spoljnopolitičke strategije Srbije\nBFPE Office 5 фебруара, 2019 18 јануара, 2021\nBFPE » U fokusu » BFPI liderski program » Četiri tačke Nove spoljnopolitičke strategije Srbije\nBez završetka procesa normalizacije odnosa Beograda i Prištine ne postoji mogućnost za uspešan demokratski i privredni razvoj Srbije, poručilo je 10 organizacija civilnog sektora Srbije.\nU predlogu za novu spoljnopolitičku inicijativu Srbije, dostavljenu i mediima, ove NVO kažu da od vlasti i opozicije očekuju da postignu, kako navode, što širu saglasnost oko što bržeg okončanja tog procesa.\nNjihov predlog je, kažu, proistekao iz duboke podeljenosti srpskog društva, kao i nedostatka konsenzusa oko spoljnopolitičkog pozicioniranja i međunarodnog položaja Srbije. Ističu da bez završetka ovog procesa ne postoji mogućnost za uspešan demokratski i privredni razvoj Srbije, niti za njeno pozicioniranje na Zapadnom Balkanu.\nSvako odsustvo potpunog uređenja odnosa između Beograda i Prištine samo će dodatno izolovati zemlju i dovesti je u krajnje nepovoljan položaj – navodi se u prvoj tački predloga.\nKao drugo, oni navode da, i pored unutrašnjih problema u Evropskoj uniji, kao i predstojećih izbora za Evropski parlament, smatraju da je nužno ubrzati proces evropskih integracija Srbije koji je zarobljen nepostojanjem sveobuhvatnog pravno obavezujućeg sporazuma između Beograda i Prištine i nesprovođenjem unutrašnjih reformi. Ističu da je modernizacija srpskog društva suštinski nezamisliva bez procesa evropskih integracija.\nPod tačkom tri ističe se potreba da se što pre pristupiti uspostavljanju pune saradnje između Srbije i njenih suseda, na temeljima ravnopravnosti i međusobnog uvažavanja.\n– Ovo nije samo nužnost procesa evropskih integracija, već je u interesu svih građana Srbije.Veoma je značajno insistiranje na nepromenjivosti državnih granica, kao i njihovog konačnog utvrđivanja kada su u pitanju granice Srbije sa Bosnom i Hercegovinom, Hrvatskom i Crnom Gorom – navodi se u predlogu.\nNajzad, poslednja tačka se odnosi na intenziviranje pune saradnje i partnerstva sa NATO što, kako kažu, predstavlja vitalni interes za Srbiju i njene građane.\nStoga je potrebno, ukazuju, zaustaviti anti-NATO medijske kampanje jer konkretna saradnja Srbije sa NATO iz godinu u godinu napreduje.\n– Imajući u vidu iskustva drugih zapadnobalkanskih zemalja, očigledno je da niko od njih nije ostvario svoje suštinske i strateške interese bez pune saradnje i partnerstva sa NATO – navodi se u predlogu deset organizacija civilnog društva.\nPredlog su potpisali: Beogradski fond za političku izuzetnost, Centar za regionalizam, Centar za spoljnu politiku, Evropski pokret Novi Sad, Evropski pokret u Srbiji, Forum za bezbednost i demokratiju, Forum za međunarodne odnose Evropskog pokreta u Srbiji, Helsinški odbor za ljudska prava, Institut za Evropske poslove i ISAC Fond.\nBeogradski bezbednosni forum (BSF)Beogradski dijalozi\nBFPI liderski program Region u Fokusu Spoljna politika i bezbednost No Comments\nPrevious PostEvropa je mnogo više od nemačko-francuskog prijateljstva\nNext PostOdlazak Trampovog „čoveka za Evropu“


U udžbenicima iz istorije i u RS lekcije o posljednjem ratu u BiH\nYou are here: Home / BiH / Vijesti / U udžbenicima iz istorije i u RS lekcije o posljednjem ratu u BiH\n12.08.2019. By Off 98\nOd nove školske godine u Republici Srpskoj u udžbenike istorije za završne razrede srednjih škola biće uključene i lekcije o ratu u Bosni i Hercegovini 90-tih godina, kao dio projekta usklađivanja školskog plana i programa sa Srbijom.\nRatna dešavanja u Bosni i Hercegovini od prošle školske godine izučavaju se i u završnim razredima osnovnih škola u ovom entitetu. U pojedinim kantonima u Federaciji BiH o istoj temi se uči godinama unazad.\nU Pedagoškom zavodu RS smatraju da takav potez nije sporan jer se ratna tematika 90-tih izučava i u udžbenicima u Federaciji , uprkos ranijim dogovorima i preporukama OEBS-a o moratorijumu na izučavanje događaja iz proteklog rata.\nDa je vrijeme za uvođenje tema iz najnovije istorije, slažu se u Udruženju nastavnika istorije BiH. No, analize dosadašnjih sadržaja udžbenika u BiH su, ističu, pokazale jednostran pristup.\nIz misije OEBS-a navode da podržavaju nadležne obrazovne vlasti u reoformi nastave istorije. Podsjećaju da udžbenici trebaju biti objektivni, naučno utemeljeni i usmjereni ka izgradnji uzajamnog razumijevanja i pomirenja.\nMihatovići - najveći kolektivni centar u FBiH 12.08.2019.\nRegionalni dnevnik [12.08.2019.] 12.08.2019.


Da li ste dobili ovu poruku na Whatsapp-u? Ako je otvorite, uništiće vam telefon - mediji.net\nIza nje krije se virus\nNa aplikaciji WhatsApp počeo je da kruži videozapis koji navodno pokazuje kako se krivulja kovid19 izravnava u Indiji. Datoteka se zove "Indija to radi", a stručnjaci upozoravaju - ukoliko je dobijete, nemojte je otvarati!\nIza nje krije se virus koji može da hakuje vaš telefon za 10 sekundi i ne može se zaustaviti ni na koji način. Slična poruka koja se bavila Aregentinom nedavno je suzbijena sa ove aplikacije.\nVideo se pojavljuje i na drugim aplikacijama namenjenim za razmenu poruka,...\nNovi zoonotski virusi poput Covida-19 predstavljaće pretnju čovečanstvu ukoliko ljudi ne prestanu da upadaju u staništa divljih životinja, izjavio je danas generalni sekretar Ujedinjenih nacija Antonio Gutereš u svom govoru o stanju na planeti na Univerzitetu ...\nJedan svadbeni ručak u Paviji postao je žarište korone, pa je odatle 50 osoba zaraženo korona virusom, piše list “Il Koriere dela Sera”.


Starije osobe u prirodnim katastrofama (11): Zaključak - Penzin\nPočetna Magazin Godine Društvo Starije osobe u prirodnim katastrofama (11): Zaključak\nStarije osobe u prirodnim katastrofama (11): Zaključak\nPitanje je vremena kada će se desiti sledeća katastrofa koja će osporiti predrasude i kada će društvu zatrebati pomoć jučerašnjih žrtava i onih koji su preuzeli na sebe odgovornost da pomognu.\nPrepoznavanje starijih osoba kao ugroženih pokreće napore da se njihove potrebe ispune kada do katastrofe dođe. Međutim, naučni radovi sugerišu da bi morali da uradimo više.\nFizičko zdravlje starijih dovodi do karakterističnih razlika koje se moraju uzeti u obzir kada se razmatra način na koji da se zbrinu tokom krizne situacije.\nEkonomske potrebe starijih osoba ne mogu u potpunosti biti rešene ukoliko se ne nađe način za prevezilaženje društvene stigme vezane za zavisnost od drugih ili potrebe za pomoći.\nStambeni smeštaj pre, u toku i nakon katastrofa predstavlja ključnu stavku u pomaganju starijih tokom oporavka. Zato je neophodno obezbediti specijalizovana skloništa za starije sa hroničnim oboljenjima (psihičkim i/ili fizičkim), finansijskim ograničenjima i sl.\nNaravno, nije moguće sprečiti katastrofe ili garantovati da neće biti žrtava.\nMeđutim, daljim istraživanjem i razvojem najboljih praksi razmenom iskustava na nacionalnom i međunarodnom nivou, fokusiranjem na potrebe starijih, broj žrtava će sigurno biti smanjen.\nNaučni radovi jasno pokazuju da nijedna zemlja ne kontoliše ovaj problem. Istraživanja pogotovo treba da se fokusiraju na najugroženiju podgrupu: osiromašene starije osobe iz manjinskih nacionalnih grupa.\nOdgovorni za planiranje i upravljanje uslugama pomoći u kriznim situacijama starijem stanovništvu moraju pažljivo osluškivati potrebe starih kada osmišljavaju i primenjuju strategije za slučaj katastrofe.\nVeza između nevladinih i vladinih agencija mora biti jača kada je u pitanju razvoj strategija (npr. dozoljavanje starijima da budu deo službi za prvi odgovor) kako bi se osiguralo da su pokriveni svi mogući propusti i da su uloge jasno definisane.\nNapokon, doživljavanje starijih osoba mora biti oslobođeno stereotipa koji se održavaju u okviru društva, nacije i na globalnom nivou. Činjenica da su mnogi stariji ljudi ugroženi i krhkog zdravlja ne znači da njih treba zanemariti tokom katastrofa.\nIstovremeno, na starijim osobama leži odgovornost da pokažu volju i otvorenost kako bi se pronašli načini da se sačuvaju životi u vreme katastrofa.\nMaršal i Metjuz zaključuju da je pitanje vremena kada će se desiti sledeća katastrofa koja će osporiti predrasude i kada će društvu zatrebati pomoć jučerašnjih žrtava i onih koji su preuzeli na sebe odgovornost da pomognu.\nSerijal na osnovu naučnog rada “Disaster Preparedness for the Elders” Isaije Maršala i Šenon Metjus sa Winston-Salem državnog univerziteta\nTags:društvoklizištapomoćpoplavapoplavepripravnost za hitne situacijeprirodna katastrofapsihologijaranjivoststari u prirodnim katastrofamastaroststigmatizacija starihugoženost starih u prirodnim nepogodamauraganzemljotreszemljotresi


Vesti iz BCBP, Građani Bečeja o svojoj bezbednosti\nVaša lokacija / Beogradski centar za bezbednosnu politiku / Aktivnosti / Vesti iz BCBP / Građani Bečeja o svojoj bezbednosti /\nDa li je bezbednost na lokalnom nivou samo policijska stvar?\nIstraživač BCBP Saša Đorđević predstavlja rezultate istraživanja o bezbednosti u Bečeju\nVećina ispitanih građana Bečeja se ne bi lično angažovala u rešavanju nekog bezbednosnog problema nego bi to prepustila policiji, pokazuju rezultati istraživanja javnog mnjenja o bezbednosti u Bečeju, koje su na osnovu analize istraživačice BCBP Maje Bjeloš predstavili direktorka Centra za podršku ženama Marija Srdić i istraživač BCBP Saša Đorđević.\n„Približno polovina građana i građanki Bečeja se oseća potpuno ili uglavnom bezbedno, ali smatraju da državni i lokalni organi i institucije nisu zaslužni za to. Procenat stanovnika Bečeja koji se osećaju bezbedno znatno je niži nego na republičkom nivou, budući da istraživanja javnog mnjenja o percepciji i stavovima građana Srbije o ličnoj bezbednosti ukazuju na to da procenat građana Srbije koji se oseća lično bezbedno iznosi oko 68%" kaže Đorđević.\nOko tri četvrtine građana (66%) je ocenilo da se najbezbednije oseća u svojim kućama, a potom u mestu u komežive (51%).\nŠta je razlog što se osećate bezbedno?\nU ključne razloge zbog kojih se osećaju bezbedno stanovnici Bečeja ubrajaju to što „žive u dobrom okruženju“ (37%), zatim„žive normalno i poštuju red i zakon“ (32%) i to što su sposobni da zaštite sebe (20%). Tek 11% građana smatra da su državni organi svojim dobrim radom doprineli njihovom osećanju lične bezbednosti.\nRazlozi zbog kojih se građani lično osećaju nebezbedno su pre svega: porast uličnog kriminala i nasilja,loša ekonomska situacija i siromaštvo, loš rad državnih organa i problemi sa narkomanijom. U mnogomanjoj meri građani se osećaju nebezbedno zbog ponašanja navijača, korupcije, porasta nasilja u porodici. Ekološki problemi i zagađenje životne sredine su poslednji u nizu razloga zbog kojih se građani ne osećaju bezbedno.\nNajodgovornija institucija za unapređenje ili staranje o bezbednosti građana/ki u Bečeju je prema mišljenju građana policija (41,6%). Druga po redu institucija koja se prepoznaje kao odgovorna za unapređenje ili staranje o bezbednosti građana je lokalna samouprava (15%). Rad lokalnog Saveta za bezbednost, koji bi trebalo da bude bitan akter u unapređenju bezbednosti na lokalnom nivou, na osnovu odgovora građana čini se da njihov rad nije „vidljiv“ u lokalnoj zajednici, zaključio je Đorđević.\nNa pitanje šta je potrebno preduzetida bi se bezbednost građana povećala, veliki broj građana se zalaže za preduzimanje represivnih mera, poput pojačane policijske kontrole, posebno noću, uvođenje strožijih kaznih za počinioce prekršajnih i krivičnih dela i tome slično. Druge mere za povećanje bezbednosti obuhvataju neophodnost pojačanja kontrole saobraćaja zbog vožnje u alkoholisanom stanju, poboljšanje ulične rasvete, uvođenje video nadzora, skraćivanje vremena rada ugostiteljskih objekata (kafića, diskoteka). Pored toga, pojedini građani su istakli da policija nedovoljno dobro obavlja svoj posao i da je zbog toga potrebno smeniti nadležne u opštinskoj vlasti policiji. U mnogo manjem obimu građani su naveli da je zarad povećanja bezbednosti potrebno preduzeti dugoročne, preventivne mere, poput, podizanja svesti građana o bezbednosnoj kulturi, ulaganja u vaspitanje dece, u školski sistem. Neki od građana su naveli i to da bi povećanje socijalnog i životnog standarda građana, kao i otvaranje novih radnih mesta, dovelo do povećanja bezbednosti građana.\nOkrugli sto u Bečeju organizovan je u okviru druge faze projekta „Kreiranje i razvoj lokalnih politika - Evropska dimenzija“ koji je realizovan od avgusta 2012. do juna 2013. godine pod nazivom „Od politike do promena u lokalnoj zajednici“. Projekat je realizovao Centar za podršku ženama (Kikinda) u saradnji sa Beogradskim centrom za bezbednosnu politiku (Beograd), LearderNetom (Novi Sad/Bečej) i Nacionalnom službom za zapošljavanje - Pokrajinskom službom.\nGradjani Bečeja o bezbednosti - prezentacija\nAdobe PDF (0.75MB)| Broj preuzimanja: 471\nPovezane teme:bezbednost, lokalna zajednica, javno mnjenje, policija, istraživanje, Maja Bjeloš, Saša Đorđević


U Austriju i dalje samo sa negativnim testom - News - Turistički svet\nU Austriju i dalje samo sa negativnim testom\nKako je saopšteno iz Ministarstva zdravlja, za ulazak iz rizičnih područja na snazi ostaje uredba od 15. juna, prema kojoj putnici iz tih zemalja mogu da uđu u Austriju samo ako imaju negativan PCR test koji nije stariji od četiri dana ili da idu u kućni karantin od 14 dana, prenose Vesti Južnog Tirola.\n- Cilj je da se pronađe uravnotežen propis koji služi i za borbu protiv pandemije i za usklađivanje sa svim ustavnim principima - navodi se u saopštenju.\nUstavni sud Austrije proglasio je u sredu nekoliko odredaba o suzbijanju koronavirusa nezakonitim, posebno pojedine delove uredbe o zabranama izlaska i one o delimičnom otvaranju poslovanja od 14. aprila.\nNakon značajnog porasta infekcija u Austriji poslednjih nedelja, za koji vlada uglavnom smatra odgovornima ljude koji stižu iz rizičnih područja na zapadnom Balkanu, ministarstvo sada želi da značajno pooštri uslove za ulazak u zemlju.\nKancelar Sebastijan Kurc najavio je u utorak da će od petka kontrole na granicama Austrije biti strože, kao i da će od tada biti moguć ulazak u Austriju iz rizičnih regiona samo uz negativan PCR test.\n- Odustanite od putovanja ovog leta na Zapadni Balkan. Razumem povezanost i bliskost sa tim regionom. I meni je taj region veoma blizak srcu - dodao je Kurc.


EU mora da preuzme deo odgovornosti za 'odliv mozgova' sa Zapadnog Balkana - Društvo - Dnevni list Danas\nPočetna » Vesti » Društvo » EU mora da preuzme deo odgovornosti za ‘odliv mozgova’ sa Zapadnog Balkana\nEU mora da preuzme deo odgovornosti za ‘odliv mozgova’ sa Zapadnog Balkana\nEU, ako joj je proširenje zaista cilj, mora da preuzme odgovornost kao ključni korisnik „odliva mozgova“ sa Zapadnog Balkana i podeli teret iznalaženja rešenja, navodi se u tekstu objavljenom na sajtu Karnegi Evropa.\nPristupanje EU i „odliv mozgova“ sa Zapadnog Balkana međusobno se isključuju, smatra autorka teksta „EU nije pošten posrednik u demografiji Zapadnog Balkana“ Alison Keriger (Allison Carragher).\nI dok je EU zavisna od radne snage koja dolazi sa Zapadnog Balkana, region je, kao ranije Istočna Evropa, ispražnjen ratom, programima za odlazak na rad u inostranstvo i, sada, „odlivom mozgova“, navodi se.\nSvetska banka procenjuje da je iz regiona između 1990. i 2015. emigriralo 4,4 miliona ljudi odnosno gotovo trećina populacije Albanije i Bosne i Hercegovine.\nPolovina emigranata iz regiona otišla je u Zapadnu Evropu jer su ekonomski moćnici, poput Nemačke, pokušavali da nadoknade manjak radne snage.\nSa 1,3 miliona slobodnih radnih mesta i starenjem populacije, Nemačka je 2020. usvojila zakon kojim se olakšava zapošljavanje kvalifikovane imigracije iz zemalja van EU. Preduslov je znanje nemačkog i ekvivalentnost kvalifikacija kojima se favorizuju radnici sa Zapadnog Balkana čije su ekonomije već okrenute Nemačkoj.\nKeriger, gostujući predavač na Karnegi Evropa, gde se specijalizovala za ekonomski angažman na Zapadnom Balkanu i u zemljama bivše Jugoslavije, piše da je migracija rezultat faktora „guranja i povlačenja“.\nMeđutim, kada je reč o Zapadnom Balkanu, govori se samo o faktorima „guranja“, onim koji podstiču migraciju – loše ekonomske perspektive, korupcija, organizovani kriminal.\n„Iako su to legitimna pitanja, ta perspektiva znači da isključivo region treba da reši problem. Malo su prepoznati faktori privlačenja i ne priznaje se ogromna korist koju EU ima od ‘odliva mozgova“, navodi Keriger.\nOdliv radne snage znači i „veliki novac“. Ekonomista Federik Fubini procenjuje da su zemlje Istočne Evrope i Zapadnog Balkana „ubacile“ više od 200 milijardi evra u ekonomiju Nemačke kroz obrazovanje i obuke mladih radnika koji su se preselili u tu zemlju između 2009. i 2017.\nTakođe, radnici sa Zapadnog Balkana obično odlaze da rade na poslovima ispod njihove kvalifikacije koji su u inostranstvu više plaćeni od boljih poslova kod kuće i to „traćenje“ obrazovanja i veština predstavlja gubitak.\n„Dok Zapadna Evropa ne prizna svoju ulogu i kao destinacija i kao korisnik ‘odliva mozgova’, EU se ne može smatrati poštenim posrednikom u demografiji Zapadnog Balkana“, navela je autorka.\nU tekstu se ukazuje na ekonomske posledice „odliva mozgova“ – manjak kvalifikovanih radnika koči rast i obeshrabruje strane investicije. To je posebno važno u eri korona virusa, kada Zapadnom Balkanu nedostaju zdravstveni radnici koji sada spasavaju živote u Zapadnoj Evropi.\nTakođe, s obzirom da region ima nisku stopu plodnosti i malu imigraciju, rastuće troškove penzija snosi sve manje poreskih obveznika što ili doprinosi rastu državnog deficita ili smanjuje javnu potrošnju.\n„Odliv mozgova“ ima i političke posledice. Naime, emigranti sa Zapadnog Balkana su u proseku mlađi i obrazovaniji nego građani zemalja u koje odlaze i kada oni, kao najmotivisaniji i najkvalifikovaniji napuste zemlju, ostaje manje takvih koji mogu da vode ili glasaju.\nDalje se navodi da „odliv mozgova“ takođe usporava ekonomsku konvergenciju sa EU i usvajanje fiskalnih kriterijuma za članstvo.\nIpak, rešenje nije da se zabrani emigracija, iako je izveštaj tink-tenka Evropski savet za spoljne poslove iz 2019. pokazao da je za to većina građana iz više članica EU. Takva politika, kako se ističe u tekstu, urušila bi jednu od četiri osnovne slobode EU.\nUmesto toga, EU treba da postupi kao pošten partner i da ne vodi neefikasan rat protiv „odliva mozgova“ zasnovan na poluistinama nego da razvije politike koje se odnose i na faktore „povlačenja“ i na faktore „guranja“, poput obaveze država koje „uvoze“ radnike da nadoknade onima koje ih izvoze „stvarne troškove izvoza talenata“.\n„EU koja je ozbiljna oko pristupanja (novih članica bloku) mora da preuzme odgovornost kao primarni korisnik ‘odliva mozgova’ sa Zapadnog Balkana i podeli breme iznalaženja rešenja“, zaključuje se u tekstu koji je objavio Karnegi Evropa.\nEUodliv mozgovaZapadni Balkan


Zrinjski osigurao plasman u Ligu za prvaka četiri kola prije kraja sezone - sport1.ba\nZrinjski osigurao plasman u Ligu za prvaka četiri kola prije kraja sezone\n02.12.2016 u 15:17\nZrinjski je pogotkom Tonija Jovića u drugom dijelu utakmice sa Vitezom došao do pobjede u zadnjem kolu jesenjeg dijela Premijer lige Bosne i Hercegovine.\nPlemići su tako nakon tri kola bez pobjede u kojim su remizirali sa Širokim Brijegom i Slobodom te poraza u duelu sa Željezničara, ostvarili trijumf koji je Marinovićevoj ekipi bio jako bitan, kako u bodovnom, tako i mentalnom značenju.\nPobjeda je Plemićima donijela i još jedan benefit, a to je da su Mostarci i teoretski osigurali nastup u Ligi za prvaka iako je do kraja sezone ostalo još četiri kola koja će bit odigrana na proljeće.\nMostarci imaju 38 osvojenih bodova, 15 više od ekipe koja se nalazi na sedmom mjestu na tabeli, Širokog Brijega. Plemići doduše imaju utakmicu više, ali i međusobno bolji skor od ekipe sa Pecare te s tako ostvarili još jedan odličan rezultat u ovoj polusezoni Premijer lige BiH.\nFudbaler Zrinjskog ide na Evropsko prvenstvo\nDobio poziv selektor\n(ZVANIČNO) Bivši igrač Sarajeva ponovo u ekipi Zrinjskog\nHŠK Zrinjski je angažovao bivšeg fudbalera FK Sarajevo\nAko ispadnu od Spartaka, Plemići će igrati protiv poraženog iz meča Kukesi/Valletta\nU slučaju ispadanja Zrinjski će igrati još dvije utakmice u Evropskoj ligi\nMiše: Šanse su 50:50\nTrener Zrinjskog Ante Miše nije zadovoljan nakon izvlačenja protivnika u kvalifikacijama za Ligu prvaka


WV-International NBT napreduje sa Alibunar vetroparkovima i pripremama se za aukcije\nPredstavnici kompanije WV-International NBT razgovarali su sa Zoranom Mihajlović, potpredsednicom Vlade Srbije i ministarkom rudarstva i energetike, o napretku svog investicionog portfolia u obnovljive izvore energije. WV-International NBT je upravo završio izmenu građevinskih dozvola kako bi ih prilagodio novoj generaciji vetroturbina koje namerava da instalira u vetroparkovima.\n„U okviru našeg impresivnog portfelja od 800 MW, trenutni fokus je na projektima Alibunar 1 i Alibunar 2, za koje je kompanija upravo završila izmenu građevinskih dozvola u skladu sa modernijim tehnologijama vetrogeneratora koje će biti korišćene“, izjavila je Neda Lazendić, direktorka kompanije WV-International NBT.\n„Želimo da privučemo kvalitetne investicije u ovoj oblasti i da se projekti efikasno realizuju jer je oblast obnovljivih izvora energije veoma važna za Srbiju, kao zemlju u energetskoj tranziciji“, rekla je ministarka Mihajlović.\nTagovi: Alibunar 1, Alibunar 2, aukcije, energetska tranzicija, investicije, NBT, Neda Lazendić, vetroparkovi, WV-International NBT, Zorana Mihajlović\nPočetna » Vesti » OIE » WV-International NBT napreduje sa Alibunar vetroparkovima i pripremama se za aukcije


Dva zlata u različitim čamcima Vasića i Beđika na Jarunu, nedeljna tri odličja za Partizanov podmladak\nPartizanovi reprezentativci Miloš Vasić i Nenad Beđik su posle subotnjeg trijumfa u dvojcu osvojili zlatnu medalju i u dubl skulu na 35. internacionalnoj regati „Croatia Open“ koja je u nedelju, 15. aprila 2018. završena u Zagrebu. Njih dvojica su zauzeli prvo mestu u finalu s vremenom 6:25.97, ispred Estonaca Kalu Kuslapa i Alara Raja (6:27.77) i Turaka Fuada Rafaila i Salaghatina Gursojia (6:28.03), koji su prigrabili srebro, odnosno bronzu. Prethodno naš čamac je osvojio prvo mesto u prvoj grupi kvalifikacija s 6:51.28. Marko Marjanović, koji se u subotu popeo na najviši stepenik postolja u skifu za seniore, pobedivši u finalu i olimpijskog vicešampiona iz Rio de Žaneira, Hrvata Damira Martina, zbog stomačnih problema nije nastupio u nedelju.\n– Seniorski tim, koga čine dvojac Vasić, Beđik i skifista Marjanović stopostotno je ispunio plan u Zagrebu. Pored najvišeg plasman posebno bih istakao i odlična vremena, kako Marjanovića u finalu skifa – 6:48.80, tako i Vasića i Beđika u finalu dvojca – 6:22.41, što je najbolji rezultat u ovoj disciplini na Jarunu u ovom delu godine. Vasić i Beđik su trijumfovali i u dubl skulu iako to nije njihova disciplina, što je dokaz da poseduju izuzetan tehnički kvalitet. Sve u svemu zadovoljan iako je ovo samo početak sezone, a svakako da su rezultati u Hrvatskoj pokazatelj da postoji odlična osnova za sve što ih očekuje u nastavku godine – kazao je trener Vasića, Beđika i Marjanovića i šef Stručnog štaba našeg Kluba Nebojša Ilić.\nPartizanov podmladak je drugog dana regate na Jarunu osvojio tri odličja. Anđela Nišević je u tandemu sa Mašom Bezbradicom iz Crvene zvezde s vremenom 7:40.02 osvojila bronzu u dubl skulu za juniorke (treće mesto u trećoj grupi kvalifikacija s 7:56.60), a do odličja istog sjaja stigla je i Maša Bugarski s rezultatom 8:28.38 u skifu za kadetkinje (prvo mesto u drugoj grupi kvalifikacija s 8:42.10). Miloš Pavlović, Ranko Samardžija, Tihomir Vlajić i Dušan Cvetković su s 6:26.54 stigli do srebra u četverac skulu za kadete (prvo mesto u prvoj grupi kvalifikacija s 6:52.39). Kosta Petković i Pavle Lijeskić su s 6:49.90 pobedili u B finalu dubl skula za juniore (treće mesto u prvoj grupi kvalifikacija s 7:04.08), dok su Nikola Lončar i Marko Đuranović u istoj trci s 7:07.33 bili peti (četvrti mesto u trećoj grupi kvalifikacija s 7:29.46).


Ovu stvar Srbi Amerikancima ne praštaju - Naša Borba\nOvu stvar Srbi Amerikancima ne praštaju\nNa pitanje da li se odnosi između SAD i Srbije kreću u dobrom pravcu najveći deo ispitanika – 30,2 odsto je odgovorio sa „ni da, ni ne“, dok je 18,9 odsto reklo „donekle ne“, a samo 4,7 odsto – „da“. Izričito „ne“ je reklo 18 odsto, a donekle „da“ – 16,1 procenat.\nIspitanici su mišljenja da će se odnosi u narednih deset godina pokvariti. To misli 28,1 odsto, dok 25,4 procenata smatra da će krenuti uzlaznom putanjom. Kako se navodi u istraživanju, 13,5 odsto anketiranih „očekuje da se već jednom raščisti sa SAD i Zapadom, te da se Srbija okrene pravim prijateljima kao što su Rusija i Kina“, prenosi B92.\nPrethodni tekstKRIJE SE: Zabeležene 62 neželjene reakcije na vakcine u Srbiji\nSledeći tekstODBILA 300% POVEĆANJE PLATE: Direktor hteo da je podmiti


Avgust 06, 2020 16:31\nMinistar rada Zoran Đorđević povodom Dana rudara posetio je danas Rudnik na planini Rudnik odakle je poručio da bi plata rudara do 2025. godine trebalo da iznosi 1100 evra.\nObilazeći Rudnik koji je u vlasništvu kompanije Kontango on je istakao da je to mesto koje je primer kako rudnici trebaju da izgleda i kako njima da se upravlja.\n"Čestitamo vam dan rudara i želimo sve najbolje a kao Vlada Srbije i Ministarstvo činićemo sve da položaj rudara bude sve bolji", rekao je on.\nProsečna plata u ovom rudniku je 550 evra, pa u Rudnik dolaze da rade i rudari iz Makedonije, Republike Srpske i Bosne i Hercegovine. "Danas mislim da je položaj rudara mnogo bolji, ali i da može da bude još bolji, i to je zadatak sviju nas u narednom periodu. Da na tome radimo zajedno, kao država i Vlada, sa rukovodiocima i vlasnicima rudnika", rekao je on.\nĐorđević je ocenio da se položaj građana u našoj zemlji upravo oslikava u položaju rudara.\n"Mislim da su rudari zadovoljni onim što smo činili do sada. Prosečna plata u ovom rudniku nešto malo veća od 550 evra. Bitno da je rast plata, iz godine u godinu sve veći", rekao je on.\nDodao je da prema planu predsednika Vučića do 2025. godine prosečna plata u Srbije treba da bude 900 evra. "A rudarska bi morala da bude oko 1 100 evra - to je svima nama zadatak da radimo u narednom periodu", rekao je Đorđević.\nDodao je da će se vlast truditi da osluškujemo šta su potrebe vlasnika rudnika, kako i u kom pravcu da se menjaju zakoni. "Bitna je briga o bezbednosti rudara. Da se oni koji rukovode pridržavaju zakona o bezbednosti i zdravlja na radu, kao što je slučaj u ovom rudniku, gde povrede na radu faktički ne postoje".\nIstakao je da rudari u Rudniku osećaju da pretpostavljeni brinu o njima, i da svakodnevno unapređuju bezbednost i zdravlje na radu.\nDan rudara u Rudniku čestitao je i predsednik opštine Gornji Milanovac Dejan Kovačević koji nije krio zadovoljstvo saradnjom sa kompanijom Contango koja je primer dobre privatizacije u Srbiji. Dodao je da se u kovid prilikama opština trudi da pomogne tako što će obezbediti pi-si-ar testove za sve strane radnike u rudniku kako bi što pre počeli da rade.\nPKS predstaviće delegaciji SAD više od 15 projekata 15


Hapšenje u Arilju – ZoomUe\nby Zoran Đurović · 10 септембра, 2019\nARILJE – Pripadnici Ministarstva unutrašnjih poslova u Arilju uhapsili su B. V. (36) iz Arilja, zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga.\nPolicija je na parceli koju koristi u okolini Arilja pronašla stabljike kanabisa, a prilikom pretresa kuće i tragove marihuane. Sumnja se da je on u prethodnom periodu uzgajao i proizvodio marihuanu radi dalje prodaje.\nNa osnovu naloga tužilaštva u Požegi, osumnjičenom je određeno zadržavanje do 48 sati i on je, uz krivičnu prijavu, priveden tužiocu. Sudija za prethodni postupak odredio mu je pritvor do 30 dana.\nNext story Vesnić prvi srpski šampion u TCR seriji (VIDEO)\nPrevious story Izmene saobraćaja zbog tribalion trke


Arhiva vesti, nedelja 15. maj 2011, strana 5 - Naslovi.net\nArhiva vesti » nedelja 15. maj 2011\nLejdi Gaga i Madona rođake?!\nLejdi Gagu su često upoređivali sa Madonom iz mlađih dana, a izvesni Kris Čajld sada tvrdi da je našao i rodbinski dokaz o njihovoj sličnosti. Naime, ovaj momak tvrdi da su Lejdi Gaga i Madona daleke rođake, prenosi Blic. - Njih dve su rođake u devetom kolenu - rekao je Čajld, koji je vezu pronašao... »\nBlic: Lejdi Gaga i Madona su rođake\nGol Ivanovića za bod Čelsija, novi poraz Arsenala, ludnica na dnu\nBlic sport nedelja, 15. maj 2011.\nU prvoj utakmici nedeljnog programa u Premijer ligi fudbaleri Čelsija su u poslednjim trenucima primili gol i tako remizirali sa Njukaslom - 2:2. Čudno popodne nastavljeno je sa još četiri meča u kojima je samo Vigan kao domaćin stigao do trijumfa, i to u 94. minutu nakon preokreta. Najveće iznenađenje priredila je Aston vila koja je u Londonu savladala Arsenal sa 2:1.Već u drugom minutu utakmice na "Stamford Bridžu" publika je imala razlog za zadovoljstvo, koje je u subotu utihnula kada je postalo poznato da se titula seli na "Old Traford". Na centaršut Lamparda iz kornera najbolje je... »\nRTS: Remi Čelsija\nSportal.rs: Premijer: Tejlor spasio "svrake", gol Ivanovića\nBarozo polaže kamen temeljac u Gračanici?\nPredsednik Evropske komisije Žoze Manuel Barozo posetiće sledeće nedelje Prištinu, preneli su danas prištinski elektronski mediji.Tokom svoje prve posete Prištini, Barozo će se u petak sastati sa predsednicom Kosova Atifete Jahjaga i premijerom Hašimom Tačijem. Očekuje se, kako je najavljeno, da Barozo položi kamen temeljac za gradnju nove zgrade... »\nB92: Barozo stiže u Prištinu\nSerija A: Milan proslavio titulu\n„Rosoneri“ sa svojim navijačima proslavili titulu i pobedili Kaljari 4:1. Lacio se trijumfom protiv Đenove približio mestu koje vodi u kvalifikacije za Ligu šampionaFudbaleri Milana proslavili su večeras sa svojim navijačima titulu šampiona Italije pobedivši u meču 37. kola tim Kaljarija sa 4:1 (3:1). Veoma važnu pobedu u borbi za četvrto mesto, koje vodi u kvalifikacije za Ligu šampiona... »\nVesti online: Milan proslavio titulu, Sampdorija ispala\nKurir: Milan proslavio titulu


Eland: Dvostruki pristup prema Teheranu\nAjvan Eland, kodirektor Nezavisnog instituta\nKodirektor Nezavisnog instituta Ajvan Eland ističe da bi sadašnje približavanje Vašingtona i Teherana moglo da stavi na probu odnose SAD sa drugim medjunarodnim silama.\nOvih dana održan je prvi krug obnovljenih pregovora o iranskom nuklearnom programu. Tim povodom kolega Branko Mikašinović razgovarao je sa ko-direktorom Nezavisnog instituta, Ajvenom Elandom, o odnosima Sjedinjenih Država sa Iranom.\nEland: “Iranski nuklearni program je centralno pitanje i izazov u odnosima SAD sa Iranom. Medjutim, tekuće političko približavanje Vašingtona i Teherana moglo bi da stavi na probu odnose SAD sa drugim medjunarodnim silama i da razdvoji SAD od svog najbližeg bliskoistočnog saveznika Izraela. U sadašnjoj situaciji smanjenja napetosti izmedju SAD i Irana, postoji mogućnost za postizanje sporazuma, ukoliko Teheran obustavi obogaćivanje nuklearnog materijala i svoj program koristi isključivo u mirnodopske svrhe u šta Izrael, pa i neke druge zemlje sumnjaju. Da bi se to ostvarilo, SAD održavaju prema Teheranu dvostruki pristup – strategiju istovremenog angažovanja i pritiska. Angažovanje se odražava u spremnosti Vašingtona na intenziviranje diplomatskih aktivnosti, a pritisak u sankcijama, koje su nanele ogromnu ekonomsku štetu i kojih Iran želi da se oslobodi.“\nGlas Amerike: Da li bi inspektori Medjunarodne agencije za atomsku energiju mogli da obezbede proveru iranskog nuklearnog programa?\nEland: „Mislim da oni to mogu da učine. Pre svega, treba ustanoviti tačne lokacije nuklearnih objekata, što ne bi trebalo da bude teško. Za proizvodnju nuklearnog materijala potebna su velika postrojenja, koja je relativno lako locirati, uz neophodnu saradnju iranskog režima. Medjunarodna agencija za nuklearnu energiju i američke obaveštajne agencije ustanovili su da Iran za sada nije u mogućnosti da proizvede nuklearno oružje, pošto su mu za to potrebne još barem tri komponente - visoko obogaćeni uranijum, sistem koji će inicirati nuklearnu eksploziju i lansirne rampe i projektili.“\nGlas Amerike: Kako biste definisali ulogu Izraela i drugih zemalja u regionu po pitanju iranskog nuklearnog programa?\nEland: „Izrael zauzima 'tvrdu' poziciju prema iranskom nuklernom programu, a razlog je što ta zemlja smatra da je njena egzistencija direktno ugrožena od strane Irana i želi da se iranski nuklearni program zatvori. Medjutim, treba imati na umu da Medjunarodna agencija za atomsku energiju i američke obaveštajne agencije navode da Iran još nije odlučio, ili nije dospeo u fazu, da proizvede nuklearno oružje. U pogledu drugih zemalja, one su podeljene po verskoj pripadnosti. Sunitske zemlje - Saudijska Arabija, Katar i druge zalivske zemlje protive se Iranu, dok ga šiitske zemlje, poput Iraka i Sirije podržavaju. Ovakve podele nam govore o izbijanju na površinu drevnih verskih razlika, koje još više komplikuju ionako složenu situaciju u regionu i sadrže potencijal za dublji i trajniji konflikt.“


“Sa BiH se taj problem više puta pojavljivao, ali sada imamo taj mehanizam kojim će se lakše rješavati takvi problemi. Budući da su i druge zemlje opterećene istim problemom, očekujemo da ćemo za dva dana na skupu u Ohridu izneti te probleme i pokušati da ih rešimo na efikasniji način, nego do sada”, rekla je Matićeva za B92.\nOna je navela da je u sporazumu CEFTA, koji je juče ratifikovan u Skupštini Srbije, pozitivno to što sada postoji jedinstven mehanizam provođenja i što će se mnogo lakše regulisati problemi koji su se do sada pojavljivali u trgovinskim bilateralnim odnosima u regionu.\n“Građani će posledice tog sporazuma početi da osećaju tek za nekoliko godina, a za privrednike to znači jedinstveni mehanizam pristupa svim tržištima u regionu. Negativnih posledica ovog sporazuma za sada nema. Koncesije koje smo dali drugim zemljama iste su kao one koje smo imali regulisane bilateralnim sporazumima o slobodnoj trgovini”, dodala je Matićeva.\nOna je ocijenila da će, zahvaljujući sporazumu CEFTA, Srbija, kao najveća zemlja u regionu, imati najviše šanse da poveća izvoz u cijelom regionu.\nMatićeva je navela da se pojeftinjenje robe može očekivati tek na duži rok i dodala da će sigurno vremenom doći do izjednačenja tržišta u regionu.


EPS saopštio da nisu promenjeni uslovi tendera za nabavku pametnih brojila | Energetski portal Srbije\nJP „Elektroprivreda Srbije“ izdala je saopštenje 12. marta 2015. godine u kome je istaknuto da uslovi na tenderu za nabavku IT i merne infrastrukture, uređaja i integracija koji delom uključuju i nabavku pametnih brojila nisu promenjeni.\nU saopštenju je navedeno da je tendersku dokumentaciju otkupilo 38 kompanija, među kojima je i 20 iz Republike Srbije. Takođe je istaknuto da nije bilo promene uslova tendera veća da je rok za dostavu ponuda produžen pa je sada 1. april 2015. godine, a umanjeno je i potrebno iskustvo u proizvodnji brojila sa 5 na 4 godine, što je odobreno od strane Evropske banke za obnovu i razvoj.\nIz ove kompanije su istakli da domaći proizvođači nisu onemogućeni za učešće na tenderu jer mogu da zadovolje tehničke uslove za isporuku električnih pametnih brojila.\nPodsetimo, EPS je sredinom decembra 2014. godine raspisao tender za nabavku pametnih brojila vredan oko 80 miliona evra. Zainteresovani za učešće na ovom tenderu moraju da imaju prosečan godišnji promet u poslednjih pet godina od najmanje 75 miliona evra i da raspolažu sredstvima od bar 25 miliona evra. Osim toga, moraju da imaju realizovan bar jedan sličan projekat koji je u funkciji na evropskom tržištu sa minimum 100 hiljada brojila i sistem za upravljanje i skladištenje očitanih podataka sa najmanje 200 hiljada mesta isporuke i pružanja sličnih usluga u proteklih pet godina, navedeno je u tenderu. Ponuđači moraju da imaju i fabrike za proizvodnju pametnih brojila za očitavanje električne energije, kao i da godišnje proizvode bar 250 hiljada komada. Takođe je potrebno da daju garanciju u iznosu od 1,8 miliona evra.


Naslov: Suzana Vasiljević afera prisluškivanje, Vučić-Dačić !! 11/12/2012, 20:43\nPoslednji put izmenio Sneki dana 11/12/2012, 20:49, izmenio ukupno 2 puta\nNaslov: Re: Suzana Vasiljević afera prisluškivanje, Vučić-Dačić !! 11/12/2012, 20:47\nNaslov: Re: Suzana Vasiljević afera prisluškivanje, Vučić-Dačić !! 11/13/2012, 10:08\nNaslov: Re: Suzana Vasiljević afera prisluškivanje, Vučić-Dačić !! 11/13/2012, 10:14\nNaslov: Re: Suzana Vasiljević afera prisluškivanje, Vučić-Dačić !! 11/13/2012, 10:47\nNaslov: Suzana Vasiljević afera prisluškivanje, Vučić-Dačić !! 11/13/2012, 10:48\nNaslov: Re: Suzana Vasiljević afera prisluškivanje, Vučić-Dačić !! 11/14/2012, 07:52\nNaslov: Re: Suzana Vasiljević afera prisluškivanje, Vučić-Dačić !! 11/14/2012, 10:39\nNaslov: Re: Suzana Vasiljević afera prisluškivanje, Vučić-Dačić !! 11/14/2012, 11:44\nNaslov: Re: Suzana Vasiljević afera prisluškivanje, Vučić-Dačić !! 1/25/2013, 11:56\nNaslov: Re: Suzana Vasiljević afera prisluškivanje, Vučić-Dačić !! 5/19/2013, 23:54\nNaslov: Re: Suzana Vasiljević afera prisluškivanje, Vučić-Dačić !! 7/12/2015, 03:29


BLOG: Šta „misli globalno – deluj lokalno“ znači u izboru poslovnog softvera za preduzeće? - PANTHEON\nKoja je razlika u licenciranju „istovremenih“ i „imenovanih“ korisnika?\nU srpskim kompanijama je poslednjih godina primećen porast prisutnosti globalnih programskih rešenja što ukazuje na povoljan rast svesti o neophodnosti implementacije ERP rešenja za dalji rast i razvoj poslovanja. Sa druge strane, podsticaj je srpskim proizvođačima poslovnih softvera da se aktivno uključe u tržišnu utakmicu savremenih okvira.\nKod izbora rešenja, nakon sagledavanja svih potreba i prolaženja koraka za uspešnu implementaciju jedna od najvećih nedoumica je šta izabrati: lokalno ili lokalizovano rešenje ?\n„One size doesn’t fit all.“\nPrincipi svakodnevne kupovine krajnjih potrošača se lako mogu prepoznati i primeniti i u ovako kompleksnim izborima. Pogledajmo nekoliko primera:\nKupovina džempera: Odgovara li ista veličina baš svima?!\nAko pri kupovini džempera ne odgovara svima ista veličina i model, zašto bi to bio slučaj sa poslovnim programom? Pokušati u isto okruženje, okvir i mogućnosti implementirati firmu sa 20 zaposlenih i korporaciju sa toliko ljudi samo u službi računovodstva i preko 400 zaposlenih zvuči kao da top modelu uporno oblačimo XXL džemper i očekujemo da izgleda kao „lutka sa naslovne strane“. Obrnuta situacija vizuelno izgleda neuporedivo gore, a ista slika bi nas sačekala sa implementacijom takvog „džempera“ u prosečnu srpsku firmu.\nIzbor restorana za ručak: Da li biste jeli u etno restoranu domaće kuhinje u kojem je glavni kuvar Kinez?\nVerovatno svako od nas pri pomisli na restoran domaće kuhinje ipak zamišlja prirodu neke sprske planine, ambijent restorana u drvetu, sarmu, pasulj prebranac, konobare u narodnoj nošnji i kuvara… koji nije Kinez! Za srpsku kuhinju nema boljeg kuvara od onog ko je sa ovog podneblja. Zato što najbolje poznaje domaće navike, staru recepturu, lokalne ukuse i začine. „Začin“ koji će i Vaš poslovni program učiniti potpuno kompletnim i prilagođenim Vašim potrebama je uvek lokalni – rezultat rada, iskustva i znanja onih koji već dugo rade sa lokalnim firmama, prate lokalne zakone i to implementiraju u funkcionalnost lokalnog programa.\nPrimera za poređenje iz svakodnevnih izbora potrošača je puno. Argumenti za uspešnije pokrivanje poslovnih procesa lokalnim a ne lokalizovanim rešenjem su brojni a ključ za većinu njih nalazi se u znanju i iskustvu prikupljenom u radu sa lokalnim tržištem. Svakako da globalni pogled na prilike u razvijenom svetu i iskustva koja dobijamo iz tehnološkog i privrednog razvoja savremenog okruženja koriste u mnogome u lokalnoj primeni istih. Uz sva nastojanja približavanja trendovima svetskog poretka, realnost u lokalnoj privredi ukazuje da je posebno važno proceniti trenutak kada se određena znanja sa globalnog nivoa mogu i kada ih treba sprovesti lokalno. Primena takvih znanja u pogrešnom trenutku se meri ogromnim gubljenjem resursa i krajnjim izostankom rezultata.\nKoliko je razvijeni svet u nekim segmentima ipak daleko od realnosti u našoj privredi i odnosa potreba i mogućnosti domaćih kompanija pokazuju i poslednji u nizu izmena uslova korišćenja pojedinih globalnih ponuđača poslovnog softvera. Globalni ponuđači svojom veličinom i udelom na svetskom tržištu imaju mogućnost da nametnu promene koje mogu bitno da promene troškove korišćenja, i ostale uslove.\nTako danas imamo situaciju da se brojni korisnici sa srpskog tržišta susreću sa novim izazovima, prouzrokovanim izborom globalnog ponuđača za poslovni softver:\nPonuđač sprovodi odluku da licence ne broji više kao istovremene pristupe programu, već svaki korisnik programa mora da ima licencu za korišćenje. Ako znamo da je prosečna kompanija/korisnik do sada za 20 korisnika koristila samo 10 istovremenih licenci ovo jasno ukazuje da će od sada morati dokupiti još 10 licenci. Praktično, uskoro će morati da u lokalizovan poslovni program investira kao da ga kupuje još jedanput.\nPonuđač je odlučio da prestane sa mogućnošću ažuriranja on-premise licenci (onih koje su instalirane kod korisnika) čime ga praktično primorava na prelazak na Cloud rešenje koje će ubuduće jedino imati opciju ažuriranja na nove verzije. Indirektno ovo znači da će mu na godišnjem nivou biti potrebno gotovo 2 puta više izdvajanja za ažuriranje na nove verzije lokalizovanog programa nego što bi mu trebalo za prosečno ažuriranje lokalnog rešenja.\nU praksi, ovakve odluke globalnih ponuđa za prosečnu srpsku kompaniju znače da će ih korišćenje takvog programa ubuduće koštati 4-6 puta više nego što su navikli.\nŠta takvim korisnicima preostaje?\nDa izdvoje budžet u svojim finansijama za odluke globalnih ponuđača ili da u izboru poslovnog programa primene „ misli globalno – deluj lokalno “.\nGlobalno znanje :\niz više od 10 zemalja\nsa preko 55.000 istovremenih korisnika u regionu\nviše od 20 partnerskih firmi u Srbiji za implementaciju i obuku korisnika\npreko 100 sertifikovanih srpskih konsultanata za podršku i pomoć u radu\npotpuno usklađeno sa srpskim zakonodavstvom\nprilgađeno potrebama korisnika\nrazvijeno na regionu Balkana\nu duhu običajnih normi lokalne privrede\nsa mogućnošću izbora: hosting ili instalacija u kompaniji\nsa unapred poznatim troškovima.\nProverite OVDE zašto u više od 2.000 srpskih kompanija o njihovom poslu računa vodi PANTHEON?!\nhttps://www.datalab.rs/wp-content/uploads/2019/10/web-3963945_1280.jpg 675 1280 optiweb https://www.datalab.si/wp-content/uploads/2018/09/Pantheon-2x.png optiweb2019-02-13 00:00:002019-12-25 15:57:06Šta „misli globalno – deluj lokalno“ znači u izboru poslovnog softvera za preduzeće?


Obeležen Svetski dan dece obolele od raka – Podrinske\nPod sloganom „Mnogo je važno da zagrliš snažno“\nŠabac se u subotu, 15. februara, našao među 30 gradova širom zemlje u kojima se obeležava Svetski dan dece obolelele od raka, a u organizaciji Nacionalnog udruženja dece obolele od raka (NURDOR). Na Trgu šabačkih žrtava, tačno u 13 sati, najhrabriji borci koji su pobedili opaku bolest pustili su balone u znak podrške svima koji još uvek biju tu bitku.\nNURDOR postoji već 16 godina, a osnovali su ga roditelji lečene dece koji su poželeli da pruže kontinuiranu psihosocijalnu podršku deci, navodi Teodora Todorović iz organizacije.\n-Presrećna sam i ponosna što NURDOR obeležava ovaj datum i u Šapcu i što na ovaj dan svi zajedno širimo misiju poboljšanja kvaliteta uslova života i lečenja naših proodica. Slogan kampanje je „Mnogo je važno da zagrliš snažno“ i zahvaljujemo se sugrađanima što su nam se priključili- rekla je Todorovićeva.\nStarešina Hrama Svete Trojice, uključenog u organizaciju, Rade Todorović, objasnio je da je aktuelan projekat izgradnje nove roditeljske kuće u Beogradu, za smeštaj dece i porodica koje se leče.\n-Petu godinu zaredom naš hram sa parohijanima, ljudima dobre volje, obeležava Svetski dan dece obolele od raka. Sem našeg prisustva, skupljamo skroman prilog, kako bismo kupili drugu roditeljsku kuću gde bi deca sa našeg kraja, koja primaju hemoterapije u bolnicama, nakon terapije mogla da budu u tim roditeljskim kućama. Drago mi je što se okupilo mnogo ljudi, pozitivna je atmosfera, šaljemo lepu energiju ka nebu da nas čuju sva deca koja boluju i ona koja, nažalost, nisu uspela da se izbore sa opakom bolešću. Blagodaran sam što nas je NURDOR primio kao partnera i suorganizatora i što možemo da učestvujemo i damo doprinos veličanstvenoj svečanosti- naveo je Todorović.\nPodršku je pružio i predsednik Fondacije „Tijana Jurić“ Igor Jurić, koji je naglasio da podržava sve aktivnosti NURDOR-a, te da svake godine sa njima obeležava 15. februar.\n-Prethodnih godina bili smo u Novom Sadu. Budući da sam ovde stekao velike prijatelje iz Hrama, odlučio sam da ove godine budem sa njima na obeležavanju. Naš doprinos je skroman, dajemo priloge koliko smo u mogućnosti. Mislim da je ova organizacija vrlo važna za našu državu, imamo ljude koji su humani i dobri i od nas će uvek imati podršku, kao i sve slične organizacije- naglasio je Jurić.\nOrganizaciju obeležavanja Svetskog dana dece obolele od raka podržali su i vrtić „Čigra“, MK „Batana“, MK „Čivija“, ŽRK „Medicinar“, „Karitas“, Humano srce grada Šapca, Dom zdravlja Šabac i sekcija fudbalskih veterana Letnjikovac.


Četiri decenije umetničkog staža Milutin Ranković obeležio je na sceni i galeriji "Teatra 78" u Beogradu, izložbom skulptura i delima više od 30 slikara i primenjenih umetnika iz Srbije i inostranstva, njegovih prijatelja. Jubilej su, uz brojnu publiku, obeležili i beogradski hor "Smilje", etno-grupe "Praskozorje", "Od bisera ogrlica", te glumica Snežana Savić.\n- Na brojnim, velikim međunarodnim selekcijama, Milutin je osvajao nagrade, a žiriji su uvek bivali jednoglasni da su njegovi radovi najbolji, vrhunski - rekla je istoričarka umetnosti Haira Jakovljević iz Beograda.\n- Svojevremeno, na čuvenoj izložbi "Portret kroz vreme", nagrađen je među 1.700 autora iz celog sveta, a stručnjaci su već tada govorili da je najbolji pravoslavni drvorezbar, da je lepota njegovih radova neprolazna. Slavna Olja Ivanjicki, kao član žirija, rekla je da je Milutin viđen da osvoji svet. Činilo se Olji da njegovo srce kuca iz drveta, koje je često izbacila Kolubara, koja protiče kraj Lajkovca u kom živi i stvara, čiji virovi, obale, vodenice, pripovedaju istoriju srpskog naroda...\nOd 1982. godine imao je više od 200 izložbi u Srbiji i inostranstvu, njegovi radovi nalaze se u galerijama, muzejima i privatnim kolekcijama širom sveta. Na Miholjskoj prevlaci kod Tivta, 1997. rukoproizveden je u sveštenog ikonopisca - drvorezbara Srpske pravoslavne crkve. Jedan je od osnivača Srpskog akademskog društva "Vizantija" u Beogradu. Za umetnički rad, dobio je, između ostalih priznanja, Zlatnu značku KPZ Srbije, Medalju Saveza Srba Francuske i Gramatu Saveza umetnika Ruske Federacije. NJegova skulptura, kao jedinog stranog autora, izložena je u Bogorodskom muzeju u Moskvi, a u prestonici Rusije, na Fakultetu umetničkih zanata, svojevremeno je održao master-čas.\n- U mom umetničkom radu reka Kolubara je najveći saveznik, jer mi nesebično daruje hrastovinu koju je ljubomorno ko zna koliko dugo čuvala - kaže Milutin Ranković. - Iz takvog drveta, oplemenjenog vremenom, nastaju moje skulpture, ikone, likovi svetaca, monaha, te velikih ličnosti iz srpske istorije. Zato, gde god da sam izlagao, širom sveta, gotovo nepogrešivo su znali da dolazim iz Srbije. Očigledno, postoji prepoznatljiv srpski umetnički rukopis, koji je u genima, ali i predanjima, što se prenose generacijama.\nNIJE nimalo lako čitav jedan radni staž stvarati umetnička dela u drvetu i kamenu, koji neretko kao da se otimaju stvaraocu, ne dozvoljavajući da u njima oživotvori svoju zamisao - kaže Ranković. - Jeste pun radni staž, ali svakako ni izdaleka još nije vreme za umetničku penziju. Naprotiv, nove inspiracije naviru, samo da bude dobrog drveta i kamena za rad, te da zdravlje i snaga posluže...\nMilutin Ranković vajar Lajkovac


► MIP Kosova: Lesoto nije povuklo priznanje, to je nastavak lažnih vesti\nMinistarstvo inostranih poslova Kosova (MIP) je ocenilo večeras da je informacija o povlačenju priznanja od strane Kraljevine Lesoto "deo destruktivnog ponašanja Srbije" sa ciljem stvaranja lažnih vesti i širenja propagande.\n"Sada je potvrđeno da su izjave Srbije u vezi sa navodnim povlačenjem priznanja od zemalja kao što su Gvineja Bisao, Liberia i Gana nikada nisu bile istinite, već izmišljotine i mašta nekih pojedinaca u Beogradu", navodi se u saopštenju MIP-a Kosova.\nIstiče se da je krajnje vreme da lideri u Srbiji shvate da "uspesi Kosova, kao onaj u Jermeniji ne mogu da se zaustave niti da ostanu u tajnosti".\n"Naprotiv, upravo su neke od zemalja za koje je Srbija imala pretenzija da ponovo razmatraju pitanje priznanja bile za unapređenje statusa Kosova od zemlje posmatrača u zemlju pridruženog člana", kaže se u saopštenju.\nDodaje se i da MIP Kosova sa pažnjom pratio i analizirao i poslednje izjave predsednika Srbije Aleksandra Vučića u vezi sa izjavama da zapadne zemlje snažno podržavaju Kosovo u namerama za učlanjenje u druge međunarodne organizacije.\nUkazujući da Kosovo i zapadnoevropske države nastavljaju angažovanje na učlanjenju Kosova u međunarodne organizacije, MIP Kosova je naveo da je dokument o navodnom povlačenju priznanja Kosova od strane Lesota "proizveden u Beogradu da se plasira lažna vest, upravo u vreme kada je Kosovo u punoj ofanzivi postajanja snažnim međunarodnim faktorom, za šta srpska diplomatija nema ni jedan instrument da je omete".\nRanije danas ministar spoljnih poslova Ivica Dačić je, nakon posete Kraljevini Lesoto, saopštio da je ta država povukla svoju odluku o priznanju nezavisnosti Kosova.\nDačić je u saopštenju naveo da je primio verbalnu notu ministrа spoljnih poslovа te kraljevine, u kojoj jаsno stoji dа Lesoto povlаči sve prethodne odluke "koje se mogu interpretirаti tаko dа ona priznаje takozvano Kosovo".\nlažne vesti /


Gužve na preventivnim pregledima u MZ Mladost - Radio televizija Pančevo\n28. septembra 2019. 28. septembra 2019. 01634\nU Mesnoj zajednici Mladost danas su održani ultrazvučni pregledi stomaka i štitaste žlezde. Svi stanovnici, kojih je jutro bilo mnogo,mogli su bez uputa, zakazivanja i čekanja da uradi specijalističke preglede i dobiju savete od lekara.\nZa utrazvučne preglede stomaka i štitaste žlezde mogu da se naprave gužve, pa da građani dođu u situaciju da moraju malo da sačekaju na pregled.Zato su čelnici Mesne zajednice Mladost, Doma zdravlja, Opšte bolnice Pančevo i Zavoda za javno zdravlje odlučili da upravo ova dva pregleda obave zainteresovanim stanovnicima naselja Mladost, što je naišlo na veliku zainteresovanost i dobre komentare.\nBožidar Nikolić, predsednik MZ Mladost kaže da je već bilo preventivnih pregleda organizovanih u njihovoj mesnoj zajednici i da je odziv građana uvek velik. On poručuje da će se sa ovom praksom nastaviti i u budućnosti.\nUltrazvučni pregled stomaka rađen je u Mesnoj zajednici novim mobilnim aparatom pančevačkog Doma Zdravlja. Doktor Goran Simonović, iz Hitne pomoći kaže da je ovo najsavrmeniji aparat koji daje izuzetno precizne podatke i čistu sliku lekaru. Simonović ističe da je važno uraditi skrining preglede i stići do svakog pacijenta.\nDom zdravlja i Opšta Bolnica pozivaju sve Mesne zajednice da im se jave u slučaju da žele da se i kod njih obave preventivni i ultrazvučni pregledi.


Ostali sportovi - Veslanje: Miloš Stanojević deveti na EP u lakom skifu\nNapisano u kategoriji Ostali sportovi, 3 juna, 2019\nNa regatnoj stazi Crvenog jezera u Lucernu u Švajcarskoj u petak 31.maja počelo je Evropsko prvenstvo u veslanju na kojem reprezentacija Srbije nastupa sa četiri čamca.\nU skifu za lake veslače nastupio je Miloš Stanojević, član Veslačkog kluba Tamiš i najbolji laki veslač u Srbiji u ovoj disciplini sa deset titula šampiona Srbije. Miloš je u konkurtenciji osamnaest najboljih skifova Evrope probao da se domogne finala kroz kvalifikacije. Loša sreća u žrebu na samom početku, našao se u grupi sa trojicom najboljih pa je šansu za polufinale potražio u repesažu koje se održalo istog dana i u kome je bio imperativ ulaska u polufinale.\nTe dve kvalifikacione trke u jednom danu, u kratkom vremenskom intervalu, gde nije bio moguć oporavak za polufinalne borbe sledećeg dana bile su razlog ne ulaska u finale. U B finalu Miloš Stanojević je s vremenom 7:11 bio treći tako da je u konačnom plasmanu osvojio deveto mesto.\n“Nastup na ovom Evropskom prvenstvu bio je u funkciji brušenja forme za Svetsko prvenstvo u avgustu gde ću probati da se domognem olimpijske norme za Tokio što je jedan od važnijih ciljeva tokom sportske karijere. Sa trenerom ću analizirati izveslane trke i probati da u sledećem periodu ispravimo uočene nedostatke”\n– kratko je komentarisao svoj nastup Miloš Stanojević na upravo završenom ovogodišnjem Prvenstvu Evrope.


Kulturistra – portal za kulturu Istarske županije Međunarodni dan muzeja u Novigradu - Kulturistra - portal za kulturu Istarske županije|Portal of culture of Istria|Portale della cultura dell 'Istria\nEvents, Manifestacije, Vijesti, Vizualna umjetnost Petak, 18. svibanj, 2018 galerija Rigo Muzej Lapidarium\nPovodom Međunarodnog dana muzeja u petak, 18. svibnja u 20.30 sati, Muzej Lapidarium u svojim će prostorima, uključujući i Galeriju Rigo, prezentirati tri izložbe koje su, svaka za sebe, usmjerene na čovjeka i njegov život u obilju te virtualnom dijalogu; izložba „Akt“ fotografije Barbare Luisi – “Fit Treat” by Novigrad Gym – Bojan Mrđenović & Stipan Tadić „Grčki dnevnik“.\nNapetost, ritam, kretanje: izrazi su koji pripadaju jeziku glazbe, ali koji nalaze pandan i u metodološkom pristupu fotografiranja i slikanja kod Barbare Luisi, Bojana Mrđenovića, Stipana Tadića, kao i u reviji – nastupu – novigradskih vježbača, što se pretače u novi projekt koji je istovremeno samostalan i jedan s drugim povezan. Naime, riječ je o različitim medijima i pristupima koji povezuju stalni postav novigradskog muzeja s pojmovima toposa (Mediterana), prirodne baštine (maslinici Apulje, Istre i Grčke), tijela (aktovi, treća životna dob, skulptura, poza) te – što je i ovogodišnja tema međunarodnog dana muzeja – stvaranje nove publike koja je istovremeno pozvana da bude i jedan od aktera izložbenog događanja.\nMasline nalazimo i kod radova Stipana Tadića i Bojana Mrđenovića, kroz njihov vizualni dnevnik biciklističkog putovanja po Grčkoj. Dakako u nekom drugom kontekstu, no, kod njih maslini je pandan kićasta reprodukcija antičkog „Bacača diska“ ili „Afrodite“.


Propao sastanak Mujezinovića i Dodika\nMustafa Mujezinović, Foto, Midhat Poturović\nStranka demokratske akcije (SDA) saopštila je da je premijer Federacije BiH Mustafa Mujezinović u nedjelju namjeravao razgovarati sa premijerom Republike Srpske Miloradom Dodikom o realiziranju odluka visokog predstavnika, deblokadi Elektroprijenosa BiH i neiskorištenih sredstava ove javne korporacije, ali o rješavanju niza drugih problema nastalih uslijed "antidejtonskog djelovanja iz RS (gas, raspodjela akciza, itd.)".\nIz SDA je navedeno da je, kao što su očekivali, sastanak propao.\nPredsjednik Vlade Republike Srpske Milorad Dodik izjavio je da je u nedjelju na sastanku sa premijerom Federacije BiH Mustafom Mujezinovićem postignuta saglasnost da predsjednik Skupštine akcionara "Elektroprenosa BiH" zakaže sjednicu Skupštine na kojoj bi bila razmatrana otvorena pitanja u vezi funkcionisanja ove kompanije.\n"Mi iz Republike Srpske smatramo da visoki predstavnik mora da stavi van snage svoje odluke u vezi ove korporacije, jer nisu u skladu sa direktivama EU i da nakon toga ljudi mogu da vrše svoje aktivnosti na pripremi Skupštine", rekao je Dodik novinarima u Doboju nakon sastanka.\nDodik je naveo da RS nije protiv funkcionisanja "Elektroprenosa BiH", ali da traži da budu zaštićena njena prava po pitanju kapitala koji se tamo nalazi.\n"Republika Srpska je natjerana da unese u vlasništvo kompanije 110 kilovotni prenosni sistem mreže i uknjiži ga u 'Elektroprenos", a ista ta mreža u FBiH data je kompaniji na korištenje, što znači da nije uknjižena u vlasništvo kompanije", kazao je predsednik Vlade RS.\nOn je naveo da ne postoji nijedan akt u oblasti "Elektroprenosa BiH" da je dogovoren.\n"Sve jedna odluka i zakoni, statut i poslovnik o radu doneseni su nametanjem, a ono što danas ima kao važeći akt nametnut je od visokog predstavnika i uprave koja je imenovana od visokog predstavnika", rekao je Dodik, dodavši da je na sastanku bilo riječi i o pitanju sukcesije ili, kako je rekao, sredstava koje je visoki predstavnik, opet, neovlašćeno posegao da rasporedi i kojim je doveo u pitanje kredibilitet i funkcionisanje zajedničkih organa u BiH.\n"Na prijedlog Vlade FBiH izvršio je raspodjelu sredstva za ovu godinu i dodijelio nova sredstva, bez obzira što imaju suficit od 120 miliona, a sve to je urađeno da bi se entiteti našli u što većem finansijskom problemu", izjavio je Dodik.\nPredsjednik Vlade Federacije BiH Mustafa Mujezinović rekao je da su stavovi u vezi sa "Elektoprenosom BiH" i dalje podijeljeni, ali da je jedna zajednička stvar da kompanija mora funkcionisati.\n"Funkcionisanje ove kompanije najvjerovatnije ćemo postići održavanjem Skupštine, koja već duže vremena nije održana", smatra Mujezinović.\nOn je mišljenja da treba primjeniti odluke visokog predstavnika u BiH Valentina Incka u vezi sa "Elektroprenosom BiH" i sve što u vezi toga slijedi, jer, kako je rekao, građani BiH ne mogu bez elektroprenosa.\nMujezinović je izrazio uvjerenje da će "taj motiv i ta ideja početi uskoro da se primjenju", istakavši da je sa premijerom Dodikom razgovarao o stanju u "Elektroprenosu BiH", snabdijevanju gasom za iduću sezonu, kao i drugim temama koje se tiču raspodjele sredstava na entitete.\nMujezinović je dodao da nije postignut dogovor o sljedećem sastanku, a na pitanje da li je optimista nakon današnjeg sastanka, federalni premijer je rekao da je to jedan od običnih sastanaka i da poslije njega život teče dalje, te da ne postoje ključni istorijski momenti.\nTakođe, nije želio da komentariše izjavu premijera i lidera SNSD Milorada Dodika da će njegova stranka prekinuti saradnju sa SDA i povući svog ministra iz Vlade FBiH, ocijenivši da o tome ne treba da razgovaraju premijeri.


Britanski parlament protiv Bregzita bez dogovora, Džonson najavio izbore\nSvetske vesti - Sreda 04.09.2019 - 13:34\nPobunjeni torijevci i opozicioni parlamentarni poslanici porazili su u utorak uveče vladu u prvoj fazi pokušaja donošenja zakona namenjenog sprečavanju Bregzita bez dogovora, na šta je premijer Boris Džonson kazao da će se zauzeti za prevremene izbore.\n21 torijevac se pridružilo opozicionim strankama FOTO: AP\nZa predlog koji su podnele opozicione stranke i pobunjeni poslanici u Džonsonovoj partiji, upozoreni da će biti izbačeni ako ne podrže vladu, glasalo je 328 poslanika, a 301 je bio protiv.\nČak se 21 torijevac, među kojima i nekoliko ministara iz bivše vlade, pridružilo opozicionim strankama, nakon čega su isključeni iz Konzervativne stranke, javlja BBC. Među njima su i Nikolas Soms, unuk britanskog vođe iz Drugog svetskog rata Vinstona Čerčila i dva bivša ministra finansija - Filip Hamond i Kenet Klark.\n"Ne želim izbore, ali ako poslanici sutra glasaju za zaustavljanje pregovora i nameću još jedno besmisleno odlaganje Bregzita, potencijalno godinama, onda bi to bio jedini način da se to reši", rekao je Džonson parlamentu nakon glasanja.\nU istorijskom obračunu premijera i parlamenta, Džonsonovi protivnici rekli su da žele da ga spreče da igra rusku rulet sa zemljom koja se jednom smatrala sigurnim stubom ekonomske i političke stabilnosti.\nViše od tri godine nakon što je Ujedinjeno kraljevstvo na referendumu izglasalo izlazak iz Evropske unije mogući ishodi se još uvek kreću u rasponu od turbulentnog izlaska bez dogovora do odustajanja od celog poduhvata, javlja Rojters.